text:
नव दिल्ली. मैथिली संगीत प्रेमी हेतु सुखद समाद अछि जे मैथिली लोकगायिका
अंशुमाला स्वास्थ्य लाभ क' रहलीह अछि. स्वास्थ्य खराप भेने हुनका 9 मइ कें
स्थानीय सर गंगाराम अस्पताल मे भर्ती कराओल गेल छल. आरम्भ मे हुनक हालति
दयनीय बताओल जा रहल छल. असल मे किछु वर्ष पूर्व हुनक किडनी नष्ट भेने
आरोपित कयल गेल छल. तत्पश्चात एहन समस्या सं शुभचिंतक लोकनि कें चिंतित होयब स्वाभाविक छल. टटका समाद अछि जे हुनका आ दू-तीन दिन मे अस्पताल सं छुट्टी भेटि जेतनि.
शरीर मे इन्फेक्शन केर शिकाइतक बाद हुनका अस्पताल मे भर्ती कराओल गेल छल.
हुनक पैघ बहिन सुप्रसिद्ध गायिका रश्मि प्रियाक अनुसार वर्त्तमान मे
अंशुमाला कें बोखार भ' जाइत छैक आ फेर उतरि जाइत छैक. डागदर हिसाबे चिंताक
बात नहि.
अंशुमाला केर शीघ्र स्वास्थ्य लाभ केर कामना सकल शुभचिंतक
वर्ग करैत छनि. आशा अछि ओ शीघ्र स्वस्थ भ' अपन फैन कें मधुर गीत सं
आह्लादित करतीह. (Report: मिथिमीडिया ब्यूरो)
Maithili News, Mithila News, Maithili Sahityakaar, Gajal, Kavita, Sampark, Goshthi, Maithili News


c: text/html

text:
नव दिल्ली.
दुर्गा पूजा केर शुभ पावन अवसर पर नीलम कैसेट कम्पनी 'जगदम्बा भवानी के रूप अनेक'
नामक
एमपी.-३ ल' क' बजार में आबि गेल अछि आ समस्त मिथिला मे उपलब्ध अछि. एहि मे
करीब तीस टा स' बेसी नव गीतक संकलन अछि जाहि मे अपन सुमधुर स्वर देलनि अछि
नवोदित युवा गायक किशुन भारद्वाज, कमलेश कमल आ मिथिला मे रफ़ी नाम स'
चर्चित गायक प्रेम सागर. गीतक चयन वर्तमान जुगक पसन्द आ माँग केर हिसाब स'
कयल गेल अछि. एकर संगीत निर्देशन केलनि अछि अखिलेश कुमार आ सह संगीत संयोजन
अनिल आनन्द. ओना त' सबटा गीत एक स' बढि क' एक अछि मुदा किछु ख़ास आकर्षित
कर'बला गीत जे कि सुनलाक बाद श्रोता लोकनि कें मंत्रमुग्ध क' देइत अछि.
किशुन भारद्वाजक स्वर मे- "दरभंगा मे श्यामा बिराजे", "रूप लागै छौ तोहर
अनेक","दिय' ने ललनमा हे माँ", "बड़ दुःख होइए मैया", कोना क' करब माँ विदाइ
हे", कमलेश कमल केर स्वर मे-"गे मैया रूप तोहर अनेक", "लाले चुनरी लाले
अंचरी", "आनी मानी हम नै जानी" आ प्रेम सागरक स्वर मे-"चलू -चलू माँ के
दरबार","पूजन करै छी माँ अर्चन करै छी", "हमही कियै बकलेल गै माँ" आदि गीत
केर वास्ते अपन सशक्त लेखनीक परिचय देइत गीत लिखलनि अछि- अशोक
चंचल,शैलेन्द्र झा, नवीन मिश्रा, मनीष झा "बौआभाइ", राधा सागर, सतीश झा,
बौआ झा, डा.मोहन कमल, श्रवण झा आदि.
(Report: मिथिमीडिया ब्यूरो)

robotstxt: allowed

filter: keep


text:
मकबुल फिदा हुसैन
मकबुल फिदा हुसैन (जन्म सितम्बर १७, १९१५, पन्ढरपुर), (मृत्यु जून ०९, २०११, लन्डन),एम एफ हुसैनक नामसँ जानल जाए वला भारतीय चित्रकार छल।
एक कलाकारक तौर पर हुन्का सबसँ पहिल १९४०के दशकमे ख्याति मिलल। १९५२मे हुन्कर पहिल एकल प्रदर्शनी ज्युरिकमे भेल छल। एकर बाद हुन्कर कलाकृतिसभकक अनेक प्रदर्शनिसभ यूरोप आर अमेरिकामे सेहो भेल।
१९६६मे भारत सरकार द्वारा हुन्का पद्मश्रीसँ सम्मानित कएल गेल। जेकर एक सालक बाद ओ अपन पहिल फिल्म बनेलक: थ्रू द आइज आफ अ पेन्टर (चित्रकार की दृष्टि से)। इ फिल्म [[बर्लिन उत्सव]मे देखाएल गेल आर हुन्का 'गोल्डेन बियर'सँ पुरस्कृत कएल गेल।
जीवन परिचय[सम्पादन करी]
हुसैन बहुत छोट छल जखन हुन्कर माएकs देहान्त भs गेल। जकर बाद हुन्कर पिता इन्दौर चल गेल ओही ठाम हुसैनकs प्रारम्भिक शिक्षा प्राप्त भेल छल।
हिन्दू देविसभक चित्र पर बवाल[सम्पादन करी]
भारतीय देवी-देवतासभ पर बनाएल, हिनकर विवादित पेन्टीङ्ग कs लकs भारतक बहुतो जगहमे प्रदर्शन सेहो भेल छल।
बाह्य जडीसभ[सम्पादन करी]
- मक़बूल फ़िदा हुसैन का निधन
- 'अभिव्यक्ति' में मक़बूल फ़िदा हुसैन
- हुसेन के बारे में जानकारी (अंग्रेज़ी में)
सन्दर्भ सामग्रीसभ[सम्पादन करी]
- ↑ "M F Husain given Qatar nationality", CNN-IBN, मूलसँ २७ फ़रवरी २०१०-के सङ्ग्रहित, अभिगमन तिथि २५ फ़रवरी २०१०।


text:
रौतहट, साओन ०२ ।
हरेक वरिष आरहल प्राकृतिक प्रकोपके स्थायी रुपमे समाधान नकएल तक प्रदेशके समस्या समाधान नहोएके, प्रदेश २ सरकारके मुख्य मन्त्री महमद लालबाबू राउत गद्दी बतएले छत ।
रौतहटके सदरमुकाम गौर स्थित जिल्ला प्रसाशन कार्यालयमा आयोजित दाहर पीड़ितके राहत वितरण कार्यक्रममे सम्वोधन करईत मुख्यमंत्री राउत, ठन्डाके समयमे, बर्षाके समयमे होएवाला भौतिक तथा मानवीय क्षतिके स्थायी समाधान करनाई जरुरी रहल जिकिर कएलन । हुन, लालबकैया आ बागमती नदीके तटबंध भेलासे संघीय सरकारके विशेष ध्यान देवेके जरुरी रहल बताएलन ।
प्राकृतिक प्रकोप नियन्त्रणके लेल अभिके अवस्थामे तीन तहके सरकारके समन्वय आ सहकार्य महत्वपूर्ण रहल बतवईत मुख्य मन्त्री राउत, गुरु योजना बनाके समाधानके रास्ता चुन्नेके पर उपाय निकालईत स्थायी समाधान ओर ध्यानाकर्षण करेक बताएलन । वर्षा समयमे दाहरके खतरामे रहल बान्धके कईसे बनावेके ओसम्बन्धमे प्रधानमंत्रीमे जानकारी समेत करएले बतएलन ।
प्रदेश सरकार दाहरके समस्या प्रति गंभीर रहल बतावईत दाहर आएलके दिन ही आकस्मिक बैठक बोलाके राहत आ उद्दारमे खटेके निर्देशन जारी कएले ठोकूवा कएलन । सवेरे ८ बजे बैठल बैठकसे मृतक परिवारके तीन तीन लाख देवेके घोषणा कएले जनवईत तत्काल १० लाख रुपैया राहत वितरण करेला प्रमुख जिल्ला अधिकारीके नेतृत्व रकम पठएले बतएलन ।
मुख्यमंत्री राउत कोनो किसिमके कमी होएन देवेला प्रदेश सरकार मन्त्रीसवके १ महीनाके तलाव राहत वितरणमे खर्च करेके निर्णय कएले बताएलन । विभिन्न निकायसे समन्वय करके आगे बढेला अनुरोध करईत राउत दाहर प्रभावितके सहयोग करेला राष्ट्रिय तथा अंतर्राष्ट्रीय संघ सस्थाके आग्रह कएले जानकारी करएले हए ।
राहत आ पुनर्व्यवस्थापनके कार्यमे कमी नहोएदेवेला प्रमुख सचिवके नेतृत्वमे २ गो कार्य दल गठन कएले आ कार्य दल अपन कार्य शुरू कर चुकल जनएलन । हुन, प्रदेश सरकार १ करोड़ ३४ लाखके खाद्यान सहितके राहत सामग्री खरीद करेके आ पीड़ितके घर तक बहुत जल्दी पुगेके विश्वास व्यक्त कएलन ।
प्रदेश मातहतमा रहेका सवै निकायलाइ बाढ़ी पीड़ितको राहत वितरणमा खटन निर्देशन दिइएको बताए । मुख्यमन्त्री राउतले प्रदेश सरकारले उपलब्ध गराएको १० लाखको राहत सामग्री वितरण गरे । बाढ़ीमा मृत्यु भएकालाइ नेपाल सरकारले उपलब्ध गराएको १ लाख रुपैया पीड़ित परिवारलाइ समेत हस्तानांतरण गरेका छ ।
कार्यक्रममे प्रदेश सरकारके आन्तरिक मामिला तथा कानून मन्त्री ज्ञानेन्द्र यादव ,कृषि भूमि व्यवस्था तथा सहकारी राज्य मन्त्री योगेन्द्र यादव , भौतिक पूर्वाधार राज्य मन्त्री डाक्टर डिम्पल झा , प्रदेश संसद रामकिशोर यादव , बाबूलाल साह कानू , जिल्ला समन्वय समितिके उपसभापति राम आसिष यादव , गौर नगरपालिकाका प्रमुख अजय कुमार गुप्ता , देवाही गोनाही नगरपालिकाके प्रमुख धर्मेन्द्र पटेल , गरुडा नगरपालिकाके मेयर इन्नु राय यादव , प्रमुख जिल्ला अधिकारी किरण थापा , नेपाल प्रहरीके प्रहरी उपरीक्षक भूपेन्द्र खत्री, सशस्त्र प्रहरी उपरीक्षक कृष्ण ढकाल, नेपाली सेनाके सेनानी सहित समाजवादी पार्टी नेपालके रामेश्वर प्रसाद यादव सहितके नेतासवके सहभागी रहल रहे ।
मुख्य मन्त्री राउत राजदेवी नगरपालिका वड़ा नम्बर ६ आ ९ को विचमे कर रहल बागमती नदी कटानके स्थलगत निरिक्षण करईत तत्काल मरमतके लेल २५ लाख रुपैया उपलब्ध करावेके प्रतिवद्धता जनएले छत ।
बुधके दिन संघीय सरकारका मन्त्रीसवके बडका टोली रौतहट अएलापर भी पीड़ित साथे भेट नकएलापर भी मुख्य मन्त्री राउत प्रभावित क्षेत्रके स्थलगत निरिक्षण आ पीड़ितसवके समस्याके सुनेके काम कएले रहलन । बड़हरवा, ईशनाथ नगरपालिकामे जाके राउत दाहरसे प्रभावित समस्यासवे निरिक्षण कएले छत ।
Home मुख्य समाचार प्राकृतिक प्रकोपके दिर्घकालनी रुपमे समस्या समाधान जरुरी रहल मुख्य मन्त्री राउत


text:
सीता जगज्जननी छथि. सीता शक्ति छथि. माता छथि सीता. जगन्माता
छथि. ई एक आध्यात्मिक मान्यता थिक. मुदा लोक-मान्यताक अनुसार सीता जनकक
बेटी छथि. जनक मिथिलाक राजा रहथि. तेँ सीता केँ मिथिलाक बेटी कहल जाइत अछि.
सीतेक नाम जानकी अछि. मैथिली अछि. मिथिला मे प्रचलित जे भाषा
अछि तकरा तेँ मैथिली कहल जाइत अछि. कहल जाइत अछि जे वर्तमानक जे मिथिला
क्षेत्र अछि तकर संख्या लगभग 4.5 करोड़ अछि. सभक भाषा मैथिली छैक. एतऽ सभ
धर्मक लोक बसैत अछि. सभक अपन धार्मिक-आध्यात्मिक मान्यता कराक-फराक छै.
एहना स्थिति मे सीता केँ भगवती रूप मे मिथिला क्षेत्र मे परसब,
हमरा जनैत, भाषा बजनिहारक हित मे नहि अछि. किएक तँ एहि क्षेत्र मे सभ धर्मक
लोक बसैत छथि आ सभ मैथिली भाषी छथि. जखन सीता केँ अर्थात मैथिली केँ हम एक
खास धर्मावलम्बीक देवता घोषित करैत छी, तँ शेष धर्मक लोक प्रश्न कऽ सकैछ जे
जखन सीता भगवती छथि, तखन हमर देवता तँ नहि भेलीह. हमर देवता तँ अंग्रेजी
अथवा अरबी-फारसी-उर्दू अथवा गुरूमुखी बजैत छथि - एहन मान्यता अछि. एहन तर्क
कयनिहार लोक भेटैत रहैत छथि, टोकैत रहैत छथि. हम चुप रहि जाइत छी.
एक स्थिति आर अबैत अछि, जखन हमर बकार बन्द भऽ जाइत अछि. एम्हर
दरभंगा-मधुबनी क्षेत्र मे जे मैथिली सँ संबंधित कोनो कार्यक्रम होइत अछि, तँ
ओकर आरंभ 'जय जय भैरवि' भगवती गीत सँ होइत अछि. एतबे नहि, हद तँ तखन होइत
अछि, जखन गीत आरंभ होइते उपस्थित समस्त लोक उठि कऽ ठाढ़ भऽ जाइत छथि. हुनक
मुखमंडल आध्यात्मिक भाव बोध सँ दीपित होइत रहैत छनि.
हम जहिया दरभंगा रहबा लेल अयलहुँ तँ हमरा ई व्यवस्था बड़
अधलाह लागल. हम ठाढ़ नहि भऽ विद्यापति गीतक आनंद लैत रहलहुँ. हम ओतऽ एसगर
ओहन व्यक्ति रही जे बैसल रही. स्वाभाविक रहै, जे सभक नजरि, जे देखि सकैत
छलाह, हमरा पर पड़लनि. हम अपन प्रति सभक नजरि मे घृणा भाव देखलियनि.
बाद मे, एकाध जे हमर पूर्व परिचित रहथि, हमरा पूछि देलनि. हमहूँ प्रतिप्रश्न कयलियनि -'किए ? '
-एहि लेल जे हम सब एकरा मिथिलाक राष्ट्रीय गीत मानै छी ! ओ कहलनि.
-मुदा ई तँ भगवती गीत छै !एक खास विचारक गीत ! ' हम फेर अपन बात कहलियनि.
-'से की ?' ओ हमर बात केँ नहि बुझैत प्राय: , फेर पूछलनि.
एहि पर हम हुनका वैह तर्क कहलियनि जे पूर्व मे कहि चुकल छी.
ओ हमरा कोनो स्पष्ट उत्तर नहि दऽ 'कम्यूनिस्ट' घोषित कऽ देलनि.
एक दशक पूर्व भेल ई विवाद एखनो चलिए रहल अछि. हम अपन तर्क पर
कायम, ओहो अपन अंध आस्था पर अडिग. वर्तमान स्थिति अछि जे मैथिली समटल जा
रहली अछि. सभा सोसाइटी मे भक्तगण ठाढ़ होइते छथि. हमहूँ अपन मान्यता पर
स्थिर रहितो , कुमोने ठाढ़ होएबा लेल विवश होइते रहै छी. एकरो एक कारण अछि.
एक बेर लहेरियासरायक नागेन्द्र झा महिला काँलेज मे साहित्य अकादमीक एक
कार्यक्रम मे 'जय जय भैरवी' मे ठाढ़ होएबाक विरोध करबा पर पटना
विश्वविद्यालयक एक वरीय प्रोफेसर केँ दरभंगाक एक सम्मानित व्यक्ति काॅलर
पकड़ि अग्रेतर व्यवहार करबा पर उतरि गेल रहथिन. अस्तु.
दोसर चिंता आर, जे हमरा लगैत अछि जे जानकी नवमीक अवसर पर
'जन्मोत्सव' मनयबाक प्रचलन आरंभ अछि, संभवतः ओहि मानसिकता सँ चालित अछि. एहि
जन्मोत्सव मे सीता, भगवती रूप मे पूजित होइत छथि. एम्हर दू-एक साल सँ एहि
भावना केॅ आर पुष्ट करबाक अभियान चलल अछि. पछिला एकाध साल सँ सीता केॅ एकटा
कल्पित चित्र बजार मे आयल अछि. ओ चित्र देखिते हमर मोन एकाएक चिहुँकि उठल.
मोन पड़ल राष्ट्रीय स्वंय सेवक संघ द्वारा स्थायी रूपेॅ प्रचारित भारत
माताक चित्र ! हुनकर हाथ मे एकटा लाठी छनि आ ओहि मे तिरंगा झंडा फहराइत
देखाइत छैक. हम मनहि मन हुनकर हाथ सँ तिरंगा-लाठी हटा, धनुष थम्हा देलियनि आ
तखन सीताक प्रचलित चित्र सॅ मिलान कयलहुॅ तँँ फेर चिहुॅकि उठलहुॅ. एनमेन
ओकरे प्रतिरूप. बाद मे पता लागल जे एहि तरहक चित्रक परिकल्पक, राष्ट्रीय
स्वंय सेवक संघक समर्पित कार्यकर्ता आ मैथिलीक अंध-समर्थक छथि. हम माथ पकडि
बैस गेेेेेलहुँ. एखनो बैसल छी.
आइ जानकी महोत्सव मनाओल जा रहल अछि. हमर गाम शिवनगर(मधुबनी)
मे सेहो ई पछिला 22 मइ 1983 इसबी सॅ अनवरत रूपेॅ आयोजित भऽ रहल अछि. हमरा
स्मरण होइत अछि, ओहि समय मे भारतीय जनता पार्टी सम्पूर्ण उत्तर बिहार मे
जानकी नवमी मनयबाक अभियान चलौने छल. बहुत ताम-झाम सँ, बहुतो ठाम एकर आयोजन
भेल. हमरो गाम मे मूर्ती पूजा भेल. एखनो होइत अछि. एकर अगुआ एही मानसिकताक
लोक रहथि. हम सेहो ओहि मे सम्मिलित होइत छी. ई आयोजन दुदिना होइत अछि. ओतऽ
आब एक मंदिर बनि गेल अछि जकरा माधव मण्डप नाम देल गेल छथि. एकर उदघाटन पहिल
बेर तात्कालीन मुख्यमंत्री लालू प्रसाद कयने रहथि. हुनक मुख्यमंत्री बनलाक
बाद पहिल सार्वजनिक सभा छलनि. भाजपा नेता आ हमर ग्रामीण आब स्वर्गीय पं
ताराकांत झा , जे तहिया अपन दलक उपाध्यक्ष रहथि आ उत्तर बिहारक प्रभारी
सेहो, हुनका आमंत्रित कऽ अनने रहथि. पहिल संयोजक हुनक अनुज श्री अयोध्या
नाथ झा समाज सेवाक व्रत लऽ कऽ गाम मे रहि रहल रहथि. दुदिना समारोह मे दिन मे
पूजा आ राति भरि चलै गीत संगीतक रसधार. एखनो चलैत अछि सेहो विशुद्ध
मैथिली मे.
ओहि सँ जुडैत एक टटका धटना मोन पड़ि गेल अछि. तत्कालीन एनडीए
सरकार जानकी नवमीक अवसर पर अवकाश धोषित कयलक. तहिया, जहिया लालू जी पहिल
बेर मुख्यमंत्री भेल रहथि, तहियो हुनका संग भाजपा छल.
एहना स्थिति मे हमर चिंता आर बलबती भऽ उठैत अछि. हम सोचैत रहैत
छी जे एहि सँ मिथिला-मैथिलीक हित-चिंता कयल जाइत अछि, आ कि सूप महक भाॅटा
बना गुड़काओल जा रहल अछि ?
स्थिति बहुत नीक नै अछि .युवा मानसिकता भाषा मोह सँ बहुत दूर
भऽ गेल अछि. तथापि हम सभ आशावादी लोक , आशा करैत छी जे एखनो समय अछि, जे
मिथिला-मैथिली केॅ बन्द पौती सँ बाहर करू आ ओकरा नव हवा पानि सँ सरोकार बनाबऽ
दिऐ.
(प्रथमतः पूर्वोत्तर मैथिल, सम्पादक - शरदिंदु चौधरी; मे प्रकाशित)
●●●
विभूति आनंद मैथिलीक प्रख्यात कवि-कथाकार छथि। कथासंग्रह 'काठ' लेल साहित्य अकादेमी पुरस्कार प्राप्त। छात्र जीवनमे आंदोलन। कतिपय पत्र-पत्रिकाक संपादन। अभिनय। कथा , कविता , नाटक , उपन्यास , आलोचना , बाल कविता , लप्रेक, चरिपतिया आ अन्य-अन्य विधा मे लेखन। दर्जनो भरि सँ बेसी पुस्तकक प्रकाशन आ लम- सम ततबे अप्रकाशित सेहो। 7903228695 पर सम्पर्कक सम्भावना।


text:
मोना सिंह
मोना सिंह एक भारतीय चलचित्र अभिनेत्री छी। ओ क्या हुआ तेरा वादा, प्यार को हो जाने दो आदि धारावाहिकमे मुख्य भूमिकाक रूपमे कार्य करैत अछी। ओ थ्री ईडियट्स जेहन चलचित्रसभमे सेहो कार्य क चुकल अछी।
पारिवारिक जीवन[सम्पादन करी]
उनकर जन्म ८ अक्टोबर १९८१मे पुणे, भारतमे भेल छल। २८ मार्चमे एक झूठ वीडियो इन्टरनेटमे फैललछल। जब ओ क्या हुआ तेरा वादा नामक कार्यक्रम मे व्यस्त छल, तब ओकरा ई बारेमा था भेल।
सन्दर्भ सामग्रीसभ[सम्पादन करी]
- ↑ Jha, Subhash K. (९ अक्टुबर २००८), "'Jassi' Mona Singh bags role in 3 Idiots", Hindustan Times (IANS/Mumbai), अभिगमन तिथि १५ जून २०१४।


text:
आब जखन केंद्र मे एक बेर फेर सं यूपीए आबि गेल अछि. सभ सं बड़का सवाल ई अछि जे कि ई बिहार के लेल नीक अछि ? कि नीतीश के जीत बिहार के लेल एकटा बड़का हार अछि ? कि एहि बेर केंद्रीय मंत्रिमंडल मे बिहार के समुचित प्रतिनिधित्व मिलत ? कि पिछला सरकार मे जे काज शुरू भेल छल ओ चलैत रहत आ ओकरा पर ब्रेक लगत आ फेर दोसर ठाम चलि जाएत?
असल मे एहि बेर कांग्रेस के खुद के प्रदर्शन नीक अछि. उत्तर प्रदेश मे कई साल बाद पार्टी के नीक सीट मिलल अछि. आओर जखन उत्तर प्रदेश सं पार्टी के नीक सीट मिलल अछि त ओहि ठाम के सांसद के मंत्री बनय लेल दावा किएक नहिं मजबूत रहत. एहिना दिल्ली... राजस्थान... आंध्र प्रदेश... तमिलनाडु... पंजाब आओर मध्य प्रदेश मे सेहो पार्टी के प्रदर्शन नीक रहल. मंत्रिमंडल के गठन मे एहि बात के ध्यान राखय पड़तन्हि. राजस्थान... मध्यप्रदेश ओर उत्तराखंड मे पार्टी बीजेपी के झोली सं सीट निकालय मे कामयाब रहल अछि. एकर पुरस्कार पार्टी के एमपी के त मिलबाके चाही. एकरे संग एहि बेर पार्टी के युवा नेता सभ के सेहो नीक कामयाबी मिललन्हि. हुनका सभ के सेहो उम्मीद छनि जे मंत्रिमंडल मे मौका मिलि सकय छनि. एकटा आओर गप्प इहो अछि जे एहि बेर कांग्रेस के बेसि सीट मिलला के कारण पार्टी पर सहयोगी के दबाव सेहो नहि अछि. ओना लेफ्ट के गढ़ मे सेंघ लगाबय वाला ममता बनर्जी के सेहो नीक पद... प्रतिनिधित्व मिल सकय छनि.
मुदा बिहार के देखल जाउ त लालूजी के चारि टा ओर कांग्रेस के दु टा सीट मिलल अछि. दु टा सीट निर्दलीय के गेल जखन कि बाकी 32 टा मे 20 टा जेडीयू आओर 12 टा बीजेपी के अछि. आब कांग्रेस अपन दुटा सीट मे से कइटा के मंत्री बनाउत. लालूजी के चारि टा मे से कइटा सांसंद के मौका मिलत. ओना मंत्री बनय के मौका मिलतन्हि त लालूजी खुद आओर रघुवंश प्रसाद सिंह जी मंत्री बनि सकैत छथिन्ह. रघुवंशजी के नरेगा काफी हिट रहल अछि आओर कांग्रेस के जीत मे ई एकटा बड़का कारण रहल अछि.
आंकड़ा के हिसाब सं बिहार के मंत्रिमंडल मे काफी नुकसान अछि. एहि बेर जे मंत्री हारलाह ओहि मे मो. अली अशरफ फातमी( दरभंगा )... डॉ शकील अहमद(मधुबनी )... अखिलेश सिंह ( पूर्वी चम्पारण )... जयप्रकाश नारायण यादव ( बांका )... कांति सिंह ( काराकट ) आओर मो. तस्लीमुद्दीन ( किशनगंज ) शामिल छथि.
लोक केतबो कहथिन्ह जे...जे कोनो सांसद मंत्री बनय छथिन्ह ओ पूरा देश के मंत्री होए छथिन्ह. एकरा राज्य... इलाका ... क्षेत्र सं जोड़ि कs नहिं देखल जाएबाक चाही. मुदा जतय एहने काज होएत होउ... ओतेय ई देखय पड़ैत छै. जे मंत्री जेहि इलाका के रहय छथि ओ अपना इलाका मे जोर- शोर सं विकास करय छथिन्ह. ओ अपन भरि दफ्तर...कल-कारखाना काज के अपना इलाका मे लाबय छथिन्ह. एना नहिं रहैत त संयुक्त बिहार के जतेक खनिज-संपदा... कल-कारखाना एहि ठाम रहय ओकर हेड ऑफिस कोलकाता... दिल्ली ओर मुम्बई मे रहैत की ? एकर कारण पहिने के मंत्रिमंडल मे बंगाल... महाराष्ट्र के लोक के भरमार छल. एहि ठाम के नेता के मंत्रिमंडल मे प्रभाव छल जे ओ बड़का- बड़का संस्थान...मुख्यालय के ओ अपना- अपना इलाका मे लs गेलाह. अगर ऐना नहिं रहैत त बिहार मे पहिनहुं आईआईटी... आईआईएम... आईआईएमसी... निफ्ट... एम्स जैसन संस्थान खुलल रहैत. रेलवे.. कोयला...लौह अयस्क...यूरेनियम सभ के भरमार एहि ठाम मुदा काज सभ बिहार सं बाहर. हेड क्वार्टर बाहर. एतबे नहिं एहि मे नौकरी पर जे नीक-नीक पद भरल गेल ओहि मे बेसि अहां बंगाली... मराठी के देखबय. बोकारो... टाटा... धनबाद मे अहां देख लिअ. बिहारी कम बाहरी बेसि मिलताह पैघ पद पर. बिहारी सिर्फ छोटका आ कम महत्वपूर्ण पद पर मिलताह. ओना एहि मे आब किछ फर्क एल अछि मुदा ई सभ मंत्रिमंडल मे प्रभाव के कारणे अछि. अहां के रेलवे के हाजीपुर कार्यालय के लs क भेल बवाल याद होएत . तखन ममता बनर्जी कतेक हंगामा कएने छलीह. अगर ई नहिं रहैत त बिहार सेहो आईटी हब के रूप मे उभरल रहैत. बिहार के आईटी क्षेत्र मे बढ़ावा किएक नहिं देल गेल. आईटी... मोबाइल... दूरसंचार के क्षेत्र मे दक्षिणे भारत किएक बढ़ल- चढ़ल रहल.
सड़क बनाबय वाला अलकतरा... कंक्रीट... गिट्टी बिहार के, आओर रोड बनैत रहल दोसर राज्य के. अखन अहां बिहार के रोड के देखि लिअ, आओर दोसर राज्य के. फर्क जमीन आसमान के अछि. बात सिर्फ रेल ओर सड़क के नहिं अछि. बिजली... पानी... सिंचाई... रोजगार जे सभ बुनियादी सुविधा अछि बिहार सभ मे पिछड़ल रहल अछि. ई सभ मंत्रिमंडल मे राज्य के मजबूत नेता के रहने बिना नहिं भ सकैत अछि. इहे सभ के कारण पूर्वोत्तर राज्य बिहारे जकां पिछड़ल अछि. रोजगार के लेल दोसर राज्य दिस मुंह ताकैत रहैत अछि आओर लोक सभ बिहारी कहि... भैया कहि तिरस्कार करैत रहैत छथिन्ह. मुम्बई वाला राज ठाकरे के लs क जे हो-हंगामा भेल छल ओकर बेसि दिन नहिं भेल अछि.
एहि तरहे कहल जा सकैत अछि जे नीतीश जी के जीत बिहार के लेल एक तरहे हार अछि. राज्य आओर केंद्र मे दु तरहक सरकार रहय के सेहो असर पड़ैत अछि. केंद्र सं राज्य के नीक सहयोग नहिं मिलैत अछि. विकास के काज मे रोड़ा अटकाएल जाएत अछि. ई बात अहां कोसी के बाढ़ि मे सेहो देखने होएब. केंद्र के मन मे रहैत अछि जे विकास के क्रेडिट राज्य सरकार के नहिं मिल जाए. आ फेर विधानसभा चुनाव मे सेहो बेसि दिन नहिं अछि. एहि विषय पर अहां सभ अपन राय... सुझाव... टिप्पणी सेहो दिअ जे कि सही मे नीतीश के राज्य मे जीत सं केंद्र मे बिहार हारि गेल ? अहांक जवाब के इंतजार अछि.


text:
सामाजिक अभियानके लेल “राज्जा रानी मैथिली सिनेमा” के विषेश च्यारीटी शो यिहे २४ फाल्गुण २०७४, बिहिवार, सांझ ६ बजे बिग मुभिज, सिटी सेन्टर मल, काठमाडौं में होखे जा रहलअैछ ।
टिकट दरः रु १००० प्रति व्यक्ति, रु. १००० के प्रत्येक एकटा टिकट पर अहांके परिवारके सदस्यके लेल रु ५०० प्रति व्यक्ति के २ गो टिकट ल सकै छी । “मनोरन्जन, दहेज आ महिला हिंसा विरुद्ध सचेतना आ समाज सेवा एके साथ”
राज्जा रानी मैथिली सिनेमाके पुरा मुनाफा अहिके समाजके आर्थिक, सामाजिक आ सांस्कृतिक समृद्धिमे योगदान करवाला अभियानमे मितव्ययी आ पारदर्शी तरिकसे खर्च कएल जाएत ।
अभियानसभ
• बाल विवाह एवम् दाइजो उन्मुलन राष्ट्रिय अभियान, नेपाल
• मोरङ्ग से पर्सा तक १० जिल्लाके अति विपन्न परिवारके लडकीसभके पढाईमे सहयोग
• वीरगंज से विराटनगर तक के क्षेत्रके मिथिला पर्यटन प्याकेज तयार, प्रर्वद्धन आ सुदृढिकरण
एहि अभियानमे अपनेके सहभागीता आ सहयोगके लेल अनुरोध अछि । कृपया एहि सन्देशके रिपलाई करके एहि च्यारिटी शो मे अप्पन सहभागीताके सुनिश्चित कदेबाके लेल अनुरोध अछि । साधुवाद् !
निवेदक
राज कुमार महतो
भोर
९८४४०५९१७३, ९८०२०५९१७३
Liked by:


text:
सीतामढ़ी
सीतामढ़ी (अंग्रेज़ी: Sitamarhi,उर्दू: سيتامارهى) भारतके मिथिलाक प्रमुख शहर अछि जे पौराणिक आख्यान सबमें सीताक जन्मस्थलीके रूपमें उल्लिखित अछि।[२]त्रेतायुगीन आख्यान सबमें दर्ज इह हिंदू तीर्थ-स्थल मिथिलाके प्रमुख पर्यटन स्थलों में सँ एकटा अछि।[३]सीताके जन्मक कारण अहिं नगरक नाम पहिले सीतामड़ई, फेर सीतामही आओर कालांतरमें सीतामढ़ी पड़ल। इ शहर लक्षमना (वर्तमान में लखनदेई) नदीके तट पर अवस्थित अछि। रामायण कालमें इ मिथिला राज्यक एकटा महत्वपूर्ण अंग छल। 1908 ईस्वीमें इ मुजफ्फरपुर जिलाक हिस्सा बनल। स्वतंत्रताके पश्चात 11 दिसम्बर 1972 के एकरा स्वतंत्र जिलाक दर्जा भेटल। वर्तमान समय में इ तिरहुत कमिश्नरीके अंतर्गत बिहार राज्यक एक जिला मुख्यालय आओर प्रमुख पर्यटन स्थल अछि।
सन्दर्भ[सम्पादन करी]
- ↑ Census of SITAMARHI
- ↑ [जानकी उत्पत्ति महात्म्य, लेखक : राम स्वार्थ सिंह पूनम, पृष्ठ संख्या:24]
- ↑ यात्रा सलाह : सीतामढ़ी


text:
बाबाधाम
वैद्यनाथ मन्दिर, देवघर (अङ्ग्रेजी:Baidyanath Temple) द्वादश ज्योतिर्लिङ्ग म एक ज्योतिर्लिङ्ग क पुराणकालीन मन्दिर छी जे भारतवर्षक राज्य झारखण्डमे अतिप्रसिद्ध देवघर नामक स्थान पर अवस्थित अछि ।[१][२] पवित्र तीर्थ स्थल कारण लोग वैद्यनाथ धाम सहो कहैत अछि । जहि ठाम पर ई मन्दिर स्थित अछि ओ स्थानके "देवघर" अर्थात देवतासभक घर कहैत अछि । बैद्यनाथ ज्योतिर्लिङ्ग स्थित होमएके कारण ई स्थानक देवघर नाम मिलल अछि। ई ज्योतिर्लिङ्ग एक सिद्धपीठ अछि । कहल जाएत अछि कि ई ठाम पर आबै वालाक सम्पूर्ण मनोकामना पूर्ण होएत अछि । आहि कारणस ई लिङ्गक "कामना लिङ्ग" सहो कहल जाएत अछि ।
स्थापना आ कथासम्पादन
ई लिङ्गक स्थापना कालके इतिहास ई अछि कि एक बार राक्षसराज रावण हिमालय पर जा शिवजी के प्रसन्नताक लेल घोर तपस्या कएलक आ अपन सिर काटि-काटि शिवलिङ्ग पर चढाबैलेल शुरू करि देलक । एक-एक करि नौ सिर चढाबैक बाद दसम् सिर सेहो काट लेल छल कि शिवजी प्रसन्न भ प्रकट भ गेल । ओ हुनकर दसु सिर ज्यों-के-त्यों करि देलक आ रावण सँ वरदान माँगै लेल कहलक । रावण लंकामे जा ओ लिङ्गके स्थापित करैक लेल ओकरा ल जाए के आज्ञा माँग कएलक । शिवजी अनुमति त द देलखिन, मुदा ई चेतावनीक संग देलक कि यदि मार्गमे एकरा पृथ्वी पर राखि देभी त ओ ओतय अचल भ जाएत । अन्ततोगत्वा वाहि भेल । रावण शिवलिङ्ग ल चल लागल मुदा मार्गमे एक चिताभूमि एला पर ओकरा लघुशङ्का निवृत्ति क आवश्यकता भेल । रावण ओ लिङ्ग के एक अहीरक थमा लघुशङ्का-निवृत्ति करै लेल चलि गेल । एमहर ओ अहीर सँ लिङ्ग बहुत अधिक भारी अनुभव करि भूमि पर राखि देलक । फेर की छल, घुमला पर रावण पूरी शक्ति लगाए लिङ्ग नै उखाडि सकल आ निराश भ मूर्ति पर अपन अँगूठा गाडि लंका के लेल प्रस्थान कएलक । एमहर ब्रह्मा, विष्णु आदि देवतासभ आबि ओ शिवलिङ्गक पूजा कएलक । शिवजीक दर्शन होएते सभ देवी देवतासभ शिवलिङ्ग के वाहि स्थान पर प्रतिस्थापना करि देलक आ शिव-स्तुति करति वापस स्वर्ग चलि गेल । जनश्रुति व लोक-मान्यताक अनुसार ई वैद्यनाथ-ज्योतिर्लिङ्ग मनोवाञ्छित फल देव वाला छी ।


text:
सोफिया (रोबोट)
सोफिया हङकङ स्थित कम्पनी ह्यान्सन रोबोटिक्सद्वारा विकसित एक सामाजिक ह्यूमनोयड रोबोट छी । सोफिया कऽ १९ अप्रैल, २०१५ मे सक्रिय करि देल गेल छल आ मार्च २०१६ के मध्यमे अस्टिन, टेक्सस, संयुक्त राज्य अमेरिकामे दक्षिणपश्चिमी महोत्सव (एसएक्सएसडब्लु)द्वारा दक्षिणमे अपन पहिल सार्वजनिक प्रदर्शन केनए छल । ओ ६२ सँ अधिक मुखार भाव प्रदर्शित करवाक लेल सक्षम अछि ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- आधिकारिक पृष्ठजाल
- ह्यान्सन रोबोटिक्स साइटमे सोफिया
- गिट हबमे सोफिया खुला स्रोत कोड


text:
लक्ष्मी मित्तल स आगा मुकेश अंबानी
मुकेश अंबानी दुनिया के सभस अमीर भारतीय बनि गेलाह अ...धन दौलत, सम्पति के मामला में ओ इस्पात किंग के नाम स मशहूर लक्ष्मी निवास मित्तल स आगा भ गेलाह अछि...रिलायंस इंडस्ट्रीज के सर्वेसर्वा मुकेश अंबानी के एहि ठाम पहुंचबा में सभस बड़का योगदान शेयर बाजार में आयल भारी तेजी के अछि...बुधवार के सेंसेक्स के १७ हजार के आंकड़ा पार करैत रिलायंस इंडस्ट्रीज, रिलायंस पेट्रोलियम, आईपीसीएल आओऱ रिलायंस इंडस्ट्रीज इन्फ्रास्ट्रक्चर के शेयर के भाव के आधार पर हिनकर सम्पत्ति ५० अरब डॉलर स ऊपर चलि गेल...एकरे साथ ओ एतेक पाई वाला दुनिया के चौथा आदमी भ गेलाह ...हिनका स आगा छैन...अमेरिका के साफ्टवेयर महारथी बिल गेट्स, मैक्सिको के कार्लोस स्लिम हेलू आओर वॉरेन बफेट। मार्च में जखन मशहूर पत्रिका फोर्ब्स में अमीर लोकक सूची जारी भेल छल तखन स्टील किंग श्री मित्तल पांचवां स्थान पर छलाह आओर मुकेश अंबानी चौदहवां स्थान पर ...ओना तहिया स दुनु गोटा के धन दौलत में इजाफा भेल अ मुदा मुकेश अंबानी क सम्पत्ति ज्यादा बढलैन्ह अ...
पचास अरब डॉलर(करीब 2 लाख करोड़ रुपया) से ज्यादा पाई वाला मुकेश अंबानी के रिलायंस ग्रुप में चारि टा कंपनी रिलायंस इंडस्ट्रीज, रिलायंस पेट्रोलियम, आईपीसीएल आओऱ रिलायंस इंडस्ट्रीज इन्फ्रास्ट्रक्चर अछि... ई चारु कंपनी में स करीब आधा मुकेश के छैन.।शेयर बाजार में आयल तेजी स मुकेशजी के अमीर उद्योगपति के रूप स्थिति आओर मजबूत भेल अ...हिनकर छोट भाई अनिल अंबानी पाईयक मामला में दोसर स्थान पर आबि गेलाह अ...हिनकर बाद डीएलएफ के केपी सिंह छथिन्ह ...अगर खरबपति क बात कएल जाय त अखन देश में तीन टा खरबपति छथिन्ह....मुकेश अंबानी...अनिल अंबानी आओर केपी सिंहजी...भ सकय अ जल्दीए एकटा आओर नाम एहि लिस्ट में जुड़ि जाय...मोबाइल टेलीफोन कंपनी एयरटेल के सुनील मित्तल के पाई सेहो तेजी स बढ़ि रहल छैन...ओ किछुए पाछा छथिन्ह..
देश में खुलल अर्थव्यवस्था...उदारीकरण स बड़ फायदा भेल अ...विदेशक कंपनी सभ जे भारत में कंपनी सभ के विलय करय छलाह आब ओ उलटा भ गेल अछि...भारतीय कंपनी सभ विदेश में कइटा कंपनी के खरीदवा में सफल भेल अछि...एहि मामला मे विडीयोकोन सबस आगा रहल अछि...पिक्चर ट्यूब बनावय वाला कंपनी थॉमसन के खरीद ओ एहि परिपाटी के शुरू कएलाह... एकर बाद त जेना दौड़ शुरू भ गेल...ऑर्सेलर के बात होय या कोनो दोसर के... एहि में किंगफिशर के विजय माल्याजी...टाटा के रतन टाटा आगा चलि रहल छथिन्ह । एहि स दुनिया में भारत के नाम त होयबे करय छै...एहिठामक युवक...लोक सभ के सेहो प्रेरणा मिलैत अछि ...दोसर युवक...उद्योगपति सेहो चाहताह जे हमहुं एहि तरहे आगा बढ़ि...एहि स ज्यादा स ज्यादा लोक के रोजगार सेहो मिलत...लोक के जीवन स्तर ऊपर उठत॥
Subscribe to: Post Comments (Atom)


text:
रौतहट जिल्लामे पहिलवेल मोवाईल कम्पनी आ स्थानिय विक्रेता साथे अन्तरक्रिया कार्यक्रम सम्पन्न भेल हए । भारतीय कम्पनी लावा मोवाईलके नेपालमे सप्लाई करेवाल अम्वे ग्रुप रौतहट जिल्लाके स्थानिय मोवाईल विक्रेता सव साथे लावा मोवाईलके वारेमे अन्तरक्रियात्क कार्यक्रम कएल गेल हए ।
सदरमुकाम गौर स्थित सिया पैलेस होटलमे शुक्रवारके उक्त अन्तरक्रिया कार्यक्रम सम्पन्न भेल हए । नेपालमे मोवाईलके दुनियामे दोसरका स्थानमे रहल लावा मोवाईलके प्रयोग रौतहटमे पहिल स्थानमे रहल लावा मोवाईलके पुषकर घिमीरे जानकारी देलन । रौतहट डिष्टरीव्युटर साहेव साहके विशेष पहलमे कार्यक्रम भेल प्रदिप धार्मी बतएलन । अन्तरक्रिया कार्यक्रममे लावा मोवाईलके सर्वीस सेन्टर गरुडा बजारमे खोलेके समेत पुसकर घिमिरे प्रतिवद्धता जनएले रहलन । उक्त अन्तरक्रिया कार्यक्रममे जिल्लाके चन्द्रपुर, कटहरीया, विजयपुर, गरुडा, पिपरा बजार आ गौरके स्थानिय रिटेलसवके उपस्थित रहल रहे ।


text:
खण्ड- I (Section – I)
भाग- 01. मैथिली भाषाक इतिहासः-
(1) मैथिली भाषाक उद्गम।
(2) भारोपीय भाषा परिवार में मैथिलीक स्थान।
(3) मैथिली भाषाक ऐतिहासिक विकासक्रम।
(4) हिन्दी, बंगला, भोजपुरी, मगही एवम् संथाली भाषाक संग मैथिलीक सम्बन्ध।
(5) मैथिलीक विभिन्न बोली।
(6) मानक मैथिलीक भाषाक विशेषता।
भाग- 02. मैथिली साहित्यक इतिहासः-
(1) मैथिली साहित्यक काल विभाजन एवम् विभिन्न कालक प्रवृत्तिगत विशेषता।
(2) आधुनिक मैथिली कविताक विकास।
(3) आधुनिक मैथिली उपन्यासक विकास।
(4) आधुनिक मैथिली नाटकक विकास।
(5) आधुनिक मैथिली लघु कथाक विकास।
(6) आधुनिक मैथिली निबन्ध एवम् आलोचनाक विकास।
खण्ड- II (Section – II)
एहि-पत्र में निर्धारित पाठ्य पुस्तक सभक मुख्य रूप से अध्ययन अपेक्षित होएत आओर एहेन-प्रश्न सभ पूछल जाएत जाहिसॅ परीक्षार्थिक समीक्षा- क्षमताक परीक्षा ‘‘भ’’ सक्एं
(1) विद्यापति- विद्यापति गीतावली- मैथिली अकादमी, पटना- पद संख्या- 01 से 50 धरि।
(2) गोविन्ददास- गोविन्द भजनावली- मैथिली अकादमी, पटना- पद संख्या- 01 से 50 धरि।
(3) मनबोध- कृष्णजन्म।
(4) चन्दा झा- मिथिला भाषा रामायण- सुन्दर काण्ड मात्र।
(5) यात्री- चित्रा।
(6) आर॰सी॰ प्रसाद सिंह- सूर्यमुखी।
(7) मुंशी रघुनन्दन दास- मिथिला नाटक।
(8) प्रो॰ हरिमोहन झा- कन्यादानओ द्विरागमन।
(9) प्रो॰ रामनाथ झा- प्रबन्ध संग्रह।
(10) राजकमल- ललका पाग।


text:
शत्रुघ्न सिन्हा पटना साहिब सीट सँ ही लड़तै चुनाव, काँग्रेस के टिकट पर !
पटना । अनुमान के अनुसार शत्रुघ्न सिन्हा पटना साहिब सीट सँ ही लड़तै लोकसभा चुनाव! हालाँकि इ बात के पूरा संभावना छै कि हुनी इ दफा भारतीय जनता पार्टी के बदले काँग्रेस के उम्मीदवार के रूप मँ खड़ा हुऐ। अभिनेता सँ नेता बनलौ शत्रुघ्न सिन्हा नँ बीजेपी आरू पीएम मोदी के खिलाफ अपनौ हमला तेज करी देलै छै । सूत्रौ के मोताबिक शत्रुघ्न सिन्हा क इ बार बीजेपी तरफौ सँ टिकट मिलै के उम्मीद नै छै । ऐसनौ खबर छै कि शत्रुघ्न सिन्हा के जग्घौ पर केंद्रीय मंत्री रविशंकर प्रसाद पटना साहिब सँ चुनाव लड़ै सकै छै । शत्रुघ्न सिन्हा नँ ट्वीट करलै छै, ‘सरजी, आपनै के अनुसार २० सँ अधिक पार्टी ‘महामिलावत’ छै आरू ४० सँ अधिक पार्टी आपनै के समर्थन करी रहलौ छै! लोग एकरा की कहतै ‘महागिरावट’? अगला ट्वीट में हुनी लिखै छै कि ‘जनता सँ करलौ गेलौ वादा अभी भी पूरा होना बाकी छै ।’ हालै मँ शत्रुघ्न सिन्हा नँ… Read More


text:
कलकत्ता : नाट्य संस्था कोकिल मंच 25 वर्ष पूर्ण केलक अछि, एहि अवसर पर 31 जनवरी-1 फरवरीकें दू दिवसीय कार्यक्रमक आयोजन कएल गेल अछि. मंचक सचिव नबोनारायण मिश्र जनओलनि जे मिंटू पार्कक निकट विद्या मंदिर प्रेक्षागृहमे आयोजित दू दिवसीय कार्यक्रमक पहिल दिन अर्थात शनिदिन 31 जनवरीकें सांझ 4.30 बजेसं गीत-संगीतक कार्यक्रम आयोजित अछि. एहिमे दड़िभंगासं मैथिली गायक-अभिनेता माधव राय ओ बंगलूरूसं स्वर कोकिला रजनी पल्लवी द्वारा गीत-संगीतक कार्यक्रम प्रस्तुत कएल जायत.
कार्यक्रमक दोसर दिन मने रविदिन 1 फरवरीकें सांझ 4.30 बजेसं गंगा झा केर निर्देशनमे डॉ. योगेन्द्र पाठक 'वियोगी' लिखित नाटक 'बूढ़ भेल बलाय'क मंचन होयत. ई कोकिल मंच केर 33म नाट्य प्रस्तुति अछि. ई नाटक आजुक मध्यम वर्गीय परिवारमे वृद्धसभक उहापोह आ मनोदशा'क सहज चित्रण अछि. एहिमे जेनरेशन गैप'क नामपर एक पिढ़ीसँ दोसर पिढ़ीकेँ बीच घटैत लगावकें बड़ मार्मिक ढ़ंगसँ देखायल गेल अछि. पारिवारिक सम्बन्धपर निकट सम्बन्धियोक लोभ-लिप्सा कोन तरहेँ हावी भेल जा रहल अछि आ संतानक लेल वृद्ध माता-पिता कोना बोझ बुझल जाइत छथि तकरे कथा कहैए-बूढ़ भेल बलाय.
(रिपोर्ट : चन्दनकुमार झा)


text:
- श्री सतीश चन्द्र झा
स्वच्छ आ निर्मल आँखिमे जेना नोर झिलमिलाए लगैत छैक अथवा ओसक बुन्न फूल पर चमकऽ लगैत छै, तहिना ओकर ठोरो पर मुस्की नुका नञि सकैत छलैक। कखनहु कोनो बात हो कोनो प्रसंग हो ओकर मुस्की सुहागिनक लाल-लाल सिन्दुर सँभरल सोउँथ जकाँ हरदम चमकैत रहैत छलैक। सैकड़ो युवतीक छटाक तुलना मे ओकर आकर्षक व्यक्तित्वक मुस्कीक कोनहु विकल्प नहि छलैक। किओ देखै वा नञि, हमर आँखि ई सुखक लेल सदैव उत्सुक रहैत छल।कक्षामे ओ हमरे पाँजरवला बेन्च पर बेसैत छल, दिनमे कइएक बेर ओकर आ हमर आमना-सामना होइत छल, जखन देखु प्रसन्न जखन गप्प करु वैह चंचलता सँ परिपूर्ण, अपन छटा केँ आवश्यकतासँ बेसी आकर्षक बनेबामे प्रयत्नरत, अनुभा हमरा लेल प्ररेणा छल। ओकर मुस्की हमरा एतेक प्रभावित केने छल जे हम एक दिन पुछिए देने छलियैक-
लेखक- श्री सतीश चन्द्र झा,
म.न. 119, क्रॉस रोड, संत नगर
बुराड़ी, दिल्ली- 110084
सम्पर्क- 9810231588
अनुभा! एतेक मनमोहक मुस्की अहाँकेँ कतऽ सँ भेटल?
ओ हमरा दिस ताकि गंभीर भऽ गेल छल आ पुन: एकटा वैह आकर्षक छटावला मुस्की दऽ देने छल, बुझु जे ओ हमर उतर दऽ देने छल।
मुदा ओहिसँ हमरा संतोष कतऽ? हम तऽ ओकर चान एहन मुखमंडल सँ सुनऽ चाहैत छलहुँ। हमर बड़ जिद्द पर ओ कनेकालक वास्ते गुम्म भऽ गेल फेर कहलक-ई तऽ हमर स्वभाविक गुण अछि, ई नैसर्गिक अछि, कोना कहु जे कतऽ सँ भेटल।
बातो सत्ये छलैक, किञो कोना कहि सकैत अछि जे हँसब बाजब, कानव कखन ककरा कतऽ सँ भेटलै, हमहु केहन बातऽ करऽ लागल छलहुँ।
हमरा ओहिना स्मरण अछि जे परीक्षाक व्यस्त दिन छल, ओहि समय कखन साँझ होइत छल, कखन खेबाक बेर होइत छल, किछु पतो नहि रहैत छल, किताबक पन्ना आँखिमे, नचैत रहैत छल, नील रोसन इ सँ लिखल 'नोटक' वाक्य ओहिना दिमाग पर आच्छादित रहैत छल, एहने व्यस्तता सँ भरल दिनमे एक दिन एकाएक भेट भेल छल अनुभा सँ, कने ध्यान दऽ देखताहुँ तऽ उदास भऽ गेल छलहुँ-जगरना सन आँखि, ठोर पर पपड़ी जमल आ ओ मनमोहक मुस्की नहि जानि कतऽ हरा गेल छलैक, पूरा हालत अस्त-व्यस्त। ओकर एहन हालत देखि नहि जानि मनमे केहन-केहन बात आबि रहल छल, छातीक धड़कन अपन दैनिक गतिसँ तेज भऽ गेल छल-हम घवड़ायले भावे पुछलियैक-कि भेल अनुभा?
ओ चुप्प छल।
ओकरा चुप्प देखि हमरा रहल नहि भेल, ओकर दुनु कान्ह के डोलबैत पुछलियै-आखिर बात की अछि अनुभा? किएक ने बजैत छी? कहुने जे कि भेल?
ओ मुस्कीक व्यर्थ प्रयास करैत कहलक-संजू! हमर परीक्षा खराब भऽ गेल अछि, हम ठीक सँ लिखि नहि सकलहुँ अछि, एहि वर्ष पासो होयब असंभव बुझाइत अछि, आ ओकर आँखि सँ नोर खदसि पड़ल छलैक।
सान्त्वना दैत हम कहलियै-केहन बात करैत छी अनुभा, ई कोनो एहन बात तऽ नहि जाहि लेल अपन जीवने बदलि देल जाए, आदमी अपन स्वभाविक स्वभाव बिसरि खंडहर बनि जाए। अहाँ बताहि तऽ नहि भऽ गेलहुँ अछि अनुभा? देखु तऽ अपन हालत कि सँ की भऽ गेलहुँ अछि। देखु अनुभा, मेहनति करब हमर कर्तव्य थीक, सफलता, असफलता ई तऽ हमर हाथमे नहि अछि, तखन एतेक चिन्तित हैब व्यर्थ थीक। ई तऽ सर्वविदित छैकने, जे महाभारतक युद्ध मे श्री कृष्ण जनैत छलथिन्ह जे अभिमन्यु जे युवावस्थाकेँ प्राप्ते केने छल, चक्रव्यूहमे मारल जायत, यद्यपि ओ बचा सकैत छलथिन्ह तथापि ई कहि जे होबाक छैक से भइए कऽ रहैत छैक आ अभिमन्यु अपन कर्तव्यकेँ खूब नीक जकाँ निमाहलक। हुनक आँगा तऽ हम अहाँ...।
अनुभा बाजल-नहि संजू! अहाँ नहि जनैत छी, एहि वर्ष पास होयब हमरा लेल बड़ आवश्यक अछि, बेर-बेर असफलता सँ हमर स्थिति केहन भऽ गेल अछि से अहाँ जनैत छी?
हम उदास भऽ कहलियै-कि करबै अनुभा, जे होबाक रहैत छैक से तऽ भइएकऽ रहैत छैक।
प्रयास करितो ओ मनमोहक मुस्की अनुभाक मुख पर नहि आबि सकल छलै आ ओ विदा भऽ गेल छली।
किछुक दिन बाद ओ आयल छली, वैह हालति, ओहिना खिन्न, वैह उदासीक रुप।
हम पुछलियै-अहाँक भूत एखनधरि नहि उतरल अछि कि?
ओ मन्हुआयले मोन सँ कहलक-उतरि जायत। जे होबाक छल से तऽ भऽ गेल, आब कथिक लेल कानब आ कथीक भूत। ई किताब अनालहुँ अछि से लऽ लिअ।
हम आश्चर्य भऽ पुछलियैक-की अहाँ आगू नहि पढ़व? पढ़ाई-लिखाइ तऽ भागयक खेल अछि-किछु दिनक बाद हमर विवाह भऽ रहल अछि फेर केहन पढ़ब लिखब ओकर उत्तर छल। मुदा?
मुदा कि संजू? जँ किछ, कहबाक हो तऽ कहि दिअ, नञि जानि फेर भेट हैत कि नहि। हम तऽ अपन मनक गप्प कहबा लेल छलहुँ कि बीचहि मे...जै अहाँके किछु कहबाक हो तऽ कहि दिअ....लेकिन हमहु किछु कहि नहि सकल छलियैक।
हमरा लागल जेना ओ विवश छली आ विदा भऽ गेल छली मुदा एक तुफान सन बिहाडि़ छोडि़ गेल छली जाहिसँ हमर अन्त: करण आन्दोलित भऽ गेल छल, जे आइयो शांत नहि भऽ सकल छल आ कतेको प्रश्र हमर मनमे अउनाइत रहल हम किछु कऽ नहि सकलहुँ।
आब हमहुँ बैकक नौकरी करऽ लागल छलहुँ, एहि वर्ष गृहस्थी जीवन मे प्रवेश केने छलहुँ। आफिस जयबाकाल पत्नी कहने रहथि-हे सुनै छी, आइ कने जल्दी चलिआयब आइ साँझमे अस्पताल जयबाक अछि। से किएक? कि अपस्तालक....
धूर जाऊ-अहाँके तऽ हरदम हँसीए मजाक बुझाइत अछि, हमर गामक जे फुचाइ बाबू छथिन ने, तिनके बेटी अनुभा अस्पतालमे भर्ती छैक, कने जिज्ञासा कऽ लेनाइ जरूरी ने छैक-हँ...हँ अवश्य, यैह सब तऽ समाज में, परिवारमे नाम रहि जाइत छैक, मुदा अनुभाक नाम सुनितहि हमर मन डरा गेल छल, मनमे एक अजीब सन भयक संचार होमऽ लागल छल, मुदा मन के सम्हारैत ऑफिस विदा भऽ गेलहुँ।
साँझ मे अस्पतालक वास्ते विदा भेलहुँ, मुदा रिक्सा पर मन घ बड़ा रहल छल आ रहि-रहि कऽ एक्के बातक डर भऽ रहल छल जे बैह अनुभा तऽ नहि अछि। एहि बात सँ भरि देहमे पसेनाक बुन्न छोडि़ देने छल, जेबी सँ रूमाल बहार कऽ हम पोछ लागल छलहुँ। जाड़ोमे पसेना छुटि गेल, कि अस्पतालक डर होइत अछि? नहि...नहि एहन बात नहि छैक, ऑफिस सँ अएलाक बाद तुरन्ते विदा भऽ गेलहुँ अछि ताहि कारण मन कने थाकल बुझाइत अछि-हम पत्नीक बातकेँ अनठियबैत कहने रहियैन्ह।
अस्पताल पहुंचलहु तऽ ओहिठाम हड़बिरड़ो उठल छल, डाक्टर, नर्स आ कम्पाउण्डर सब किञो इम्हर सँ ओम्हर दौड़-बरहा कऽ रहल छल। ऑपरेशन घरक एक कोनमे बैसल शोक संतप्त परिवार दिस हमर पत्नी चलि गलीह आ गप्प केलाक बाद ओहो उदास भऽ गेल छलीह, एहि सबटा घटनाक हम मूक दर्शक बनल रहलहुँ जेना एही वास्ते आयल रहि।
ओहिठाम कातमे बैसल एकटा अति शोक संतप्त युवक दिस हम बढि़ गेल छलहुँ, हुनकहि सँ ज्ञात भेल जे हुनकहि पत्नीक आपरेशन भऽ रहल छनि, संगहि इहो कहलनि जे जहिया सँ हुनक विवाह भेलनि अछि तहिया सँ पत्नी अस्वस्थे रहैत छथिन आ ताहिमे दोसर बेर माँ बनि रहल छथि। डाक्टर लोकनिक कहब छनि जे बच्चा तऽ बाँचि जायत मुदा...
नहि...नहि...एहन बात नहि बाजू सभक रक्षा भगवान करैत छथिन, ऐना जँ अहिँ करब तऽ फेर....
एहि बीच कन्नारोहट उठि गेल छलै, ओहो युवक आम्हरे दौड़ गेल छलाह मुदा पत्नी सदाक लेल संग छोडि़ गेल छलथिन। हमरो आँखि सँ नोर टघरऽ लागल छल आ धीरे-धीरे हमहु ओम्हरे डेरा बढ़ा देने छलियैक।
अनुभा...! एकाएक ओकर शव देखि हमर बढ़ल डेग रूकि गेल छल। हमरा जकर अनुमान भेल छल ओ साक्षात सामने छल, वैह अनुभा जे कहियो हमर प्रेरणा छल। हम तऽ कल्पना मे नहि सोचने रहि जे अनुभा सँ फेर भेट हैत मुदा बिडम्बना देखु जे भेट भेवो कयल तऽ लाशक रुप मे। ओकरा संग बीतल युवावस्थाक दिन हमिरा ओहिना स्मरण आबऽ लागल छल, देह थरथराए लागल छल, कहुनाकऽ अपनाकेँ सम्हारैत कहुना कऽ डेग आगू बढ़ेने छलहुँ। डाक्टर लोकनि सँ ज्ञात भेल जे एकर मुख्य कारण जल्दीए दोसर बेर माँ बनब अछि कारण एक बच्चाक बाद शारीरिक रुपँ ओ ततेक ने कमजोर भऽ गेल रहथि जे दोसर बेरक हेतु ओ एखन तीन-चारि वर्ष धरि माँ नहि बनि सकैत छलीह, मुदा से नहि भऽ सकल छलनि...। बादमे हमरा दुखो भऽ रहल छल जे ओहि युवक केँ हम बहुत बातो कहि देने रहियैन जे पढि़-लिखि गेलाक बादो अहाँलोकनि भावुकताक प्रवाह मे ऐना ने बहि जाइत छी जे भविष्यक कोनो चिन्ते नहि। जँ आइ उचित परिवार नियोजनक कार्य प्रणाली पालन केने रहितहु तऽ आइ एहन परिस्थिति नहि अबैत, हमर बात पर ओ कानऽ लागल छलाह आ हमरो आँखि सँ नोर खसि पड़ल छल।


text:
वड़ोदरा
वड़ोदरा (IPA: /ʋə'ɽod̪əɾa/), (पूर्व नाम : बडौदा ) गुजरात राज्यक तेसर सबसँ बेसी जनसङ्ख्या भेल शहर छी । ई एक शहर छी जतेक महाराजा सयाजीराव विश्वविद्यालय अपन सुन्दर वास्तुकलाक लेल जानल जाइत अछि । वड़ोदरा गुजरातक एक महत्त्वपूर्ण नगर छी । वड़ोदरा शहर, वड़ोदरा जिलाक प्रशासनिक मुख्यालय, पूर्वी-मध्य गुजरात राज्य, पश्चिम भारत, अहमदाबादक दक्षिण-पूर्वमे विश्वामित्र नदीक तटमे अवस्थित अछि । वड़ोदराके बडौदा सेहो कहल जाइत अछि । एकर सबसँ पुरानो उल्लेख सन् ८१२ क अधिकारदान या राजपत्रमे अछि, जाहिमे एकरा वादपद्रक बताएल गेल अछि । ई क्षेत्रके जैनिसभक कब्जासँ मुक्त करेनिहार दोर राजपूत राजा चन्दनक नाममे शायद एकरा चन्दनवटीक नामसँ सेहो जानल जाइत छल । समय-समयमे ई शहरक नव नामकरण होइत गेल, जेना वारावती, वातपत्रक, बडैदा आ सन् १९७१ मे वड़ोदरा नाम राखल गेल ।
इतिहास[सम्पादन करी]
इतिहासमे ई शहरक पहिल उल्लेख सन् ८१२ मे ई क्षेत्रमे आबि बैसल व्यापारीसभक समयसँ भेटल अछि । सन् १२९७ मे ई प्रान्त हिन्दू शासनक अधिन हिन्दूसभक वर्चस्वमे छल । ईसाई यूगक प्रारम्भमे ई क्षेत्र गुप्तवंशक साम्राज्यक अधीन छल । भयङ्कर युद्धबाद, ई क्षेत्रमे चालुक्य वंशक सत्ता कायम भेल आ एकर आधिन भऽ गेल । अन्तमे, ई राज्यमे सोलङ्की राजपूतसभ कब्जा केलक । ई समयधरि मुस्लिम शासन भारत वर्षमे फैलल छल आ देखते देखते वड़ोदराक सत्ताक बागडोर दिल्लीक सुल्तानसभक हात चलि गेल । वड़ोदरामे दिल्लीक सुल्तानसभ एक लम्बा समयधरि शासन केलक, जाबे धरि ओ सभ मुगल सम्राटसभद्वारा परास्त नहि भऽ गेल । मुगलसभक सबसँ पैग समस्या मराठा शाषक छल जे कनिक कनिक करि मुदा अन्ततः ई क्षेत्रमे अपन राज्य स्थापित केलक आ ई मराठा वंश गाइकवाडक राजधानी बनल । सर सयाजी राव गाइकवाड (१८७५-१९३९) III, एहि वंशक सबसँ सक्षम आ लोकप्रिय शासक छल आ ओ ई क्षेत्रमे बहुतेक सरकारी आ नौकरशाही सुधार करैमे सफल भेल । ब्रिटिश राजक समयमे भारतक बहुतेक क्षेत्रमे ब्रिटिशसभक प्रभाव छल मुदा बडोदरा भारतक स्वतन्त्रताधरि एक शाही राज्य बनल रहल । बहुतेक अन्य रियासतसभ जका, बडोदरा राज्य सेहो सन् १९४७ मे गणतन्त्र भारतमे शामिल भऽ गेल ।
उद्योग[सम्पादन करी]
ई शहरमे उत्पादित होमएवला विभिन्न प्रकारक वस्तुसभमे सूती वस्त्र तथा हथकरघा वस्त्र, रसायन, दियासलाई, मसिनसभ आ फर्नीचर शामिल अछि ।
यातायात[सम्पादन करी]
वड़ोदरा एक रेल आ मेर्ग जङ्क्सन छी तथा एतय एक विमेनस्थल सेहो अछि ।
जनसङ्ख्या[सम्पादन करी]
सन् २००१ क भारतक जनगणना अनुसार वड़ोदरा शहरक जनसङ्ख्या १३,०६,०३५ अछि आ बडोदरा जिलाक कुल जनसङ्या ३६,३९,७७५ अछि ।
सन्दर्भ सामग्रीसभ[सम्पादन करी]
- ↑ Census 2011, Indian, "Indian Census 2011"।
- ↑ Cities having population 1 lakh and above, Census 2011. censusindia.gov.in


text:
सिन्धु घाटी सभ्यता
सिन्धुघाँटीक सभ्यता (३३०० ईसापूर्व सँ १७०० ईसापूर्व तक)[१] विश्वक प्राचीन नदी घाटी सभ्यतासभमे एक प्रमुख सभ्यता छी। [२] सम्मानित पत्रिका नेचरमे प्रकाशित शोधक अनुसार ई सभ्यता कमस कम ८००० बर्ष पुरान रहल अछि । ई हडप्पा सभ्यता आ 'सिंधु-सरस्वती सभ्यता' कऽ नामसँ सेहो जानैत अछि । एकर विकास सिन्धु नदी तथा घघ्घर (प्राचीन सरस्वती) कऽ किनारसँ भेल अछि ।[२] मोहनजोदड़ो, कालीबंगा, लोथल, धोलावीरा, राखीगढ़ी तथा हड़प्पा एकर प्रमुख केन्द्र छल । दिसम्बर २०१४ मे भिर्दाना क अखनतक सबसँ प्राचीन नगर मानैत अछि सिन्धु घाटी सभ्यताक । ब्रिटिश काल खण्डमे भेल उत्खननक आधारमे पुरातत्ववेत्ता तथा इतिहासकारसभक अनुमान अछि ई अत्यन्त विकसित सभ्यता छल आ ई शहर बहुत बेर बसल आ उजडल ।
सन् १८२६ मे पहिल बेर चाल्स मासोन ई पुरान सभ्यताक खोज केने छल । कनिंघम सन् १८५६ मे ई सभ्यताक पहिल सर्वेक्षण केने छल । सन् १८५६ मे कराचीसँ लाहोरक मध्ये रेल्वे लाइनक निर्माणक समय बर्टन बन्धुसभ हडप्पा स्थलक सुचना सरकारके देने छल । ई क्रममे सन् १८६१ मे एलेकजेन्डर कनिघमक निर्देशनमे भारतीय पुरातत्व विभागक स्थापना भेल छल । सिन्धु घाटी सभ्यता कऽ १४०० केन्द्रसभक खोजी भऽ चुकल अछि जहिमे ९२५ केन्द्र भारतमे रहल अछि । ८० प्रतिशत स्थल सरस्वती नदी तथा ओहिके सहायक नदिसभक आसपास रहल अछि । अखन तक कुल खोजीक ३ प्रतिशत स्थलसभक उत्खनन पुरा भेल अछि ।
नामक उत्पत्ति[सम्पादन करी]
सिन्धु घाटी सभ्यताक क्षेत्र अत्यन्त व्यापक छल । [[हडप्पा] तथा मोहनजोदड़ो कऽ उत्खनन्सँ ई सभ्यता सम्बन्धि प्रमाण प्राप्त भेल अछि। अतः विद्वानसभ एकरा सिन्धु घाटीक सभ्यताक नाम देलक, ई क्षेत्र सिन्धु तथा ओकर सहायक नदिसभक क्षेत्रमे आवैत अछि, मुदा रोपड़, लोथल, कालीबंगा, वनमाली, रंगापुर आदि क्षेत्रसभमे सेहो ई सभ्यताक अवशेष प्राप्त भऽ जे सिन्धु तथा ओकर सहायक नदिसभक क्षेत सँ बाहर छल । ओहिकारण कोहि इतिहासकार ई सभ्यताक प्रमुख केन्द्र हडप्पा होएक कारण ई सभ्यताके "हडप्पा सभ्यता" नाम देल उचित मानैत अछि । भारतीय पुरातत्व विभागक महानिदेशक जोन मार्शल सन १९२४ मे सिन्धु सभ्यताक बारेमे तीन महत्वपूर्ण ग्रन्थ लिखने छल ।
चित्र दीर्घा[सम्पादन करी]
सन्दर्भ सामग्रीसभ[सम्पादन करी]
- ↑ http://aajtak.intoday.in/education/story/indus-valley-civilization-or-sindhu-valley-culture-general-knowledge-1-769584.html
- ↑ २.० २.१ Ching, Francis D. K.; Jarzombek, Mark;Prakash, Vikramaditya (2006). A Global History of Architecture. Hoboken, N.J.: J. Wiley & Sons. pp. 28–32. आइएसबिएन 0471268925.
बाह्य जडीसभ[सम्पादन करी]
- सिन्धु-सरस्वती सभ्यता : भारत को उषाकाल (मिशेल दनिनो)
- Harappa and Indus Valley Civilization at harappa.com
- An invitation to the Indus Civilization (Tokyo Metropolitan Museum)
- Cache of Seal Impressions Discovered in Western India


text:
नई दिल्ली। मलंगिया महोत्सव क तेसर दिन मैथिली क सर्वश्रेष्ट रंगदल “मीनाप ( मैथिली नाट्य परिषद्) इ साबित कारबा मे सफल रहल जे ओ मैथिली क सर्वश्रेष्ट नाट्य दल अछि। एहि मौका पर मैलोरंग क निर्देशक प्रकाश झा कहलैथि जे आय अद्भुत संयोग अछि जे एक संग एतेक संयोग भेल। आय दिल्ली क सबसे नीक प्रेक्षागृह मे, मैथिली क सबसे पैघ लोग ( महामहिम राष्ट्रपति, नेपाल ) क बीच, मैथिली क सबसे पैघ नाटककार क सबसे पैघ नाटक क मंचन मैथिली क सबसे सर्वश्रेष्ट नाट्यदल क द्वारा मंचित भए रहल अछि। सचमुच जबरदस्त रहल इ नाटक। प्रथम पांति स लए क अंतिम धरि सबके कना देलक एही नाटकक मंचन। एतेक नीक अभिनय, एतेक नीक मंच परिकल्पना, एतेक नीक प्रकाश आ ध्वनी, एतेक नीक संगीत आ एतेक नीक कलाकार पहिने कहियो नै देखल। दर्शकक थोपड़ी आ नोर रुकबाक नाम नै लए रहल छल।
ओकर आँगनक बारहमासा एकटा गरीब आ दलित परिवार क किस्सा अछि जेकर बारहोमास विपन्नता आ दरिद्रता मे कटैत अछि। ताहि पर जमिन्दारक कर्ज आ रोग कोना कए क तील-तील क मरबाक लेल बाध्य करय छैक, तकरे चरित्र चित्रण अछि “ओकर आंगनक बारहमासा”। इ नाटक गरीबक ओ समय क चित्रण करैत अछि जहिया दिन भरि काज केलाक बाद गरीब क तीन सेर धान भेटैत छल। मजदूरी सेहो सभ दिन नै भेटैत अछि ओहि स कपड़ा-लत्ता, दवाई-दारू आ घरक सामान किननाय मुश्किले नै असंभव अछि। ओहो पर जमींदार क कर्ज सुरसा क मुंह जोंका बढैत छल जे गरीब क आर गरीब कए दए अछि। एही तरह अपन गरीबीक मारि झेलैत लोक एही दुनिया स विदा भए जाएत अछि। मरतो काल हुनकर इक्षा होयत अछि जे ओ छौंकल दालि आ भात खेतिये मुदा हुनकर सपना राखले रहि जाएत अछि। मरला क बाद सेहो मुंह म मुखबत्ति लगा क कमला माय मे भसा दैल जाएत अछि कियाकि जमीन क अभाव आ कफ़न लेल कपडा नै भेटैत छल।
मल्लर बनल राम नारायण ठाकुर क अभिनय एतेक जीवंत छल जे लोक दांत तोर आंगुर दबा लेलक। हुनकर वृद्ध बला खोंखी दर्शक क चकित कए दैत छल। एहन बुझायत जेना सत्ते मे ओ टीवी क मरीज़ होए। ओतहि मल्लर क पुतौह आ बेटा क भूमिका म प्रियंका झा आ अनिल चन्द्र झा जबरदस्त अभिनय केलैथि। हुनकर जीवंतता एतेक की दर्शक क आंखि नोरा गेल। ज्ञात होए जे प्रियंका झा क अदम्य साहस आ हुनकर रंगमंच क कला क मादे मैलोरंग हिनका पूर्व मे प्रमिला झा नाट्यवृति स सम्मानित कए चुकल छैथ। बच्चा क रूप मे आलोक मिश्र दर्शक क मोन मे बैस गेल। हुनकर बाल सुलभ मुंह आ संवाद “माए बड़ जाड़ लागैत अछि” क परिपक्वता दर्शक अवाक कए देलक। ओतहि रविन्द्र झा आ कृष्णकांत मिश्र सेहो गज़ब क अभिनय केलैथि। अभिनय एकदम कसल आ सटीक छल जाही मे धीरज ठाकुर क कोरियोग्राफी एकरा मे चारि चान लगा देलक। दर्शक क हिंदी वा अंग्रेजी सिनेमा बला कोरिओयोग्रफि क आनंद भेटल एही नाटक मे। मल्लिक बंधू (प्रवेश मल्लिक आ रमेश मल्लिक) क संगीत आ ध्वनि समायोजन श्रोता क मंत्रमुग्ध केने रहल। अंत धरी हुनकर एक-एकटा तान दर्शक क बंधबाक काज करलक। दर्शक अंत धरि कुर्सी स चिपकल रहल आ एकटा अद्भुत मंचन कए गवाह बनल।
कुल मिला कए एकटा सुन्दर नाटक क एकटा अद्भुत मंचन छल “ओकर आंगनक बारहमासा”
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
मिथिलाक ओ बेटा जे पूरे देश मे अपन गायकी सँ नाम-प्रतिष्ठाक संग जीवन-अमृत पेलनि
जीवन-गाथाः विशिष्ट गायक रामा मंडल
पाय नहियो कमेलहुँ लेकिन सोहरत खूब कमेलहुँ, हम मरियो जायब तैयो हमर आवाज जियैत रहत – हम अमर रहबः गायक रामा मंडल
मिथिलाक धरातल पर आइयो धरि एक सँ बढिकय एक महान बेटा जन्म लय रहल अछि, तेकर एक गोट उदाहरण छथि नेपालक सुप्रसिद्ध गायक ‘रामा मंडल’। ५९ वर्ष पूर्व अगहन मास २०१७ वि. सं. साल मे एक अत्यंत साधारण परिवार मे मैथिली सहित नेपाली आ अन्य कतेको रास भाषाक गीत गेनिहार चर्चित गायक रामा मंडल केर जन्म मोरंग जिलाक संग कोसी अञ्चलक मुख्यालय – हाल नेपालक कुल ७ गोट प्रदेश मे सँ पहिल यानि प्रदेश १ केर राजधानी ‘विराटनगर’ केर दरहिया वस्ती मे भेलनि।
विराटनगर जुट मिल मे डिपार्टमेन्ट सुपरवाइजर आ ‘हेड सरदार’ केर नाम सँ प्रसिद्ध हिनक पिता लक्ष्मी मंडल छलाह तथा माय रज्जो देवी एक साधारण आम मिथिलानी महिला तथा कुशल गृहिणी छलीह। गायन कला केर प्रथम गुरु माय छलीह, ओ विद्यापतिक गीत सँ लैत मैथिली संस्कार गीत, भक्ति गीत, आ लोकपरम्परा मे प्रयोग होइत कइएक तरहक लोकगीत गबैत रहथि जे रामा मंडल केर बालमोन केँ गायन दिश आकर्षित कएने छल।
भारतीय प्रधानमंत्री नरेन्द्र मोदीक नेपाल यात्रा पर काठमान्डू मे नागरिक अभिनन्दन समारोह मे स्वागत गान प्रस्तुति समयक फोटो – रामा मंडल सहितक गायकक टोली
माता-पिताक कुल ७ संतान मध्य सब सँ जेठ भेलाह रामा मंडल, कुल ५ बहिन आ २ भाइ। प्रारम्भिक पढाई-लिखाई पशुपति पाठशाला जे जुट मिल केर हाता भीतर मे छल ताहि ठाम सँ भेलनि। मिल मे काज कयनिहारक बाल-बालिका लेल वैह विद्यालय छल। रामा मंडल अपन विद्यालयक परिपाटी याद करैत मिथिला मे विद्यमान परम्परा मोरंग जिलाक एहि पाठशाला मे सेहो रहबाक बात कहैत छथि, शनिचरा तिरयवला युग छलैक ओ। राम बहादुर सिंह हेड मास्टर साहेब छलाह। ओहि समय मे मैथिली आ हिन्दी मे पढाई करायल जाएत छल, मनोहर पोथी पहिल पोथी रहय। तहिना नेपाली पढबाक लेल ‘महेन्द्र माला’ रहय।
पिताक स्वास्थ्य अवस्था प्रतिकूल रहैत छलन्हि, पारिवारिक जिम्मेवारी बड कम्मे उमेर मे रामा मंडल पर आबि गेलनि। ५ गोट बहिनक विवाह स्वयं अपन संघर्षपूर्ण जीवन मे ई करौलनि। छोट भाइ केँ सेहो पढौलनि-लिखौलनि। स्वयं गणपति कौटन मिल केर डाइ सेक्सन मे हेल्पर सँ काज आरम्भ करैत कनिकबा दिन मे टेक्सटाइल लूम मेन्टीनेन्स केर हेल्पर धरि बनि गेलाह। १५ वर्ष धरि एहि ट्रेड मे रहलाह।
गीत-संगीत मे माय सँ प्रेरणा भेटबाक कारण काफी रुचि जागि गेल छलन्हि। गायन मे निपुण माय सँ बहुत किछु सीखबाक मौका भेटलनि। विराटनगर केर मिल्स एरिया मे मिल-कारखाना बेस अहगर रहैक जतय सब तरहक लोक आ हुनकर सभक परिवार बास करय। ओहि मिल्स एरिया मे रामा मंडल व साथी सब मिलिकय ‘देउराली कला मन्दिर’ केर स्थापना कएने छलाह। एहि गीत-संगीत समूह (बैन्ड) द्वारा नेपाली, हिन्दी, मैथिली, भोजपुरी – सब तरहक गीत आदि प्रस्तुत कयल जाइत छलैक।
मैथिली सेवा समिति विराटनगर द्वारा सम्मानित होयबाक क्षण, सम्मान मैथिली कवि शिरोमणि दयानन्द दिकपाल यदुवंशीक हाथ सँ ग्रहण करैत रामा मंडल
अपन जीवनक पहिलुक दौर मे मैथिलीक कोन गीत गबैत रही – ताहि पर रामा मंडल कहैत छथि जे ‘एलय रे बसन्त ऋतु बहय रे बसन्ती’, ‘केकरा सऽ प्रमाण जाहि मे बच्चा करय मधुपान’, आदि गबैत रही। तहिना भोजपुरीक ‘गोरी रे गोरी, गांव की छोरी, गगरी तूँ अपनी संभाल, तोंहे लागल सोलहमा साल’ खूब गबैत रही। नेपाली गीत जे दीप श्रेष्ठ केर गायल ‘आँखाहरुमा गह अल्झिंदा’ गबैत छलहुँ। हिन्दी मे किशोर कुमार कर गाओल गीतक विशाल रेन्ज छल। ओ मेरे दिल के चैन, मेरे सपनों की रानी कब आयेगी तूँ, रफीक गायल गीत चौदहवीं का चाँद हो या आफताब हो, सौ साल पहले मुझे तुमसे प्यार था, मुकेशक गायल गीत चन्दन सा बदन चञ्चल चितवन, व विभिन्न समसामयिक चल्ती गीत सब गाबिकय दर्शक-श्रोता केँ खूब मनोरंजन करैत छलहुँ। ई सब गीत हमर आवाज मे लोक सब केँ खूब पसीन पड़ैत छलन्हि।
अहाँक गायकीक लोकप्रियताक राज कि छल? एहि प्रश्नक उत्तर मे रामा मंडल कहैत छथि जे हमर आवाज किशोर कुमार सँ कने-मने मिलैत रहय। संगहि मंचपर जखन प्रस्तुति दय लेल जाइ तऽ गायनक संग-संग थिरकन सेहो प्रस्तुत करी। प्रस्तुतिक ई अदा लोक सब केँ खूब मोन भावैत छलन्हि। पब्लिक केर जँ मनोरंजन नहि होयत तखन गायक केँ उचित प्रोत्साहन नहि भेटत। गायन मे जिन्दादिली – श्रोता केँ अपना संग गीत-संगीत केर दुनिया मे आकंठ डूबेनाय, ई मुख्य छल।
नेपाल मे राष्ट्र स्तर धरिक यात्रा कोना शुरू केने रही? एहि पर रामा मंडल मुस्कुराइत अपन लंबा वृत्तान्त होयबाक बात कहलनि। क्रमिक रूप सँ मोन पारू, तखन कहलनि, “रेडियो नेपाल पर प्रथम २०३९ वि.सं. साल मे नेपाली सहित हिन्दी, मैथिली, भोजपुरी सब गीत गेनाय शुरू कएने रही। ताहि समय मे रत्न रेकर्डिंग संस्थान (काठमान्डू) द्वारा रेकर्डिंग करायल जाइत छलैक। रेकर्डिंग लेल कलकत्ता जेबाक होइत छलैक। रेडियो नेपाल केर स्टुडियो सिंह दरबार केर भीतर मे छलैक। हमर प्रवेश ‘प्रतिभाको खोजी’ नामक कार्यक्रम सँ भेल। लोकगीत संवेदन सँ हम प्रवेश कएने रही। विराटनगरक वीरेन्द्र सभागृह मे चारि-दिवसीय आडीशन भेल छलैक। माधव सापकोटा जे स्वयं एक गोट उच्चस्तरीय फिल्मी अभिनेता (कलाकार) होयबाक संग-संग गीतकार, पटकथा लेखक, चर्चित रंगकर्मी आ अभिनय मे सेहो पारंगत व्यक्तित्व छलाह। हमर प्रवेश मे यैह सहायक भेलथि। हमरा पूरे नेपाल मे दोसर स्थान प्राप्त भेल। तदोपरान्त राजा-रानीक आगमन (चर्चित शब्द सवारी) भेल छलन्हि धनकुटा मे, ओहि समय राजा-रानीक स्वागत-अभिनन्दनक परिपाटी मे क्षेत्रक विभिन्न नामी कलाकार-गायक सब केँ आमंत्रण भेटैक, हमरो भेटल। राजा वीरेन्द्र आ रानी ऐश्वर्याक सोझाँ हम सब कोना जायब, केना बाजब, एहि सब लेल प्रशिक्षण देल गेल छल। हमर गायन सँ रानी ऐश्वर्या काफी प्रसन्न भेलीह आर ७०१ टका नगद पुरस्कार सेहो देलीह। नेपाली कागज मे सम्मान पत्र सेहो भेटल रहय।
मैथिलीक प्रसिद्ध गीतकार कवि कालीकान्त झा तृषित केर रचनाक रेकर्डिंग करैत समय गायक ओ गीतकार सहितक टोली मे बीच मे रामा मंडल, हुनकर दाहिना कात स्वयं काली कान्त झा तृषित
एना रेडियो नेपाल सँ राजा-रानीक सोझाँ गेनिहार एक गोट मधेशी मूल केर गायक लेल ताहि दिन मे बड पैघ बात रहैक। हमर चर्चा चारू दिश होबय लागल छल। सब कियो स्नेह आ आशीर्वाद दैत छल। विभेदक कोनो बात ताहि दिन एकदम नहि भान भेल छल, लेकिन बाद मे जखन अपना सँ काफी जुनियर सब केँ आगू बढेबाक नियत देखला पर स्वयं मधेशी होयबाक कारण पाछाँ छोड़ल जेबाक भान अन्तर्मन केँ कचोटैत छल। तथापि अपन उपेक्षा केँ मोनक भितरे राखैत अपन गायन पर मात्र ध्यान केन्द्रित करैत रहलहुँ, सब सँ हमेशा मित्रता टा कयलहुँ। लोक सभ सँ भेटैत स्नेह आ आशीष मुख्य सम्बल छल, ताहि लेल विभेद आ अपमान कतहु सँ नैराश्यता उत्पन्न नहि कयलक।
फिल्म सँ आफर भेटबाक बात कोना मोन पाड़ैत छी? एकर जबाब दैत रामा मंडल ठहाकय हँसैत कहलनि, “हमरा समय मे टाइ रोज म्युजिकल बैन्ड विराटनगरक सब सँ बेसी नामी छल। एकर अगुवाई भुपेन्द्र रायमाझी करथि। हमर गायकी सँ प्रभावित भुपेन्द्र रायमाझी एहि बैन्ड मे हमरो प्रवेश देलनि। एहि बैन्ड केर कय गोट लाईव कार्यक्रम मे प्रस्तुति देने रही। नेपाली गीत मे हमरा एतहि सँ स्कोप बेसी रहबाक भान भेल। भुपेन्द्र रायमाझी बाद मे रेडियो नेपाल मे जागिर पेलनि। ओ काठमान्डू गेलाह। ओतय सँ सेहो हमरा बजबैत छलाह आर रेडियो नेपाल मे आर बेसी मौका दैत छलाह। ता धरि वीडियो फिल्म सेहो निर्माण होयब आरम्भ भऽ गेल छल। नवराज गौतम एक चर्चित पत्रकार छलथि, ओ संगीतकार सेहो रहथि। ओ बजौलनि हमरा आ ‘हुरी’ फिल्म जेकर निर्माता-निर्देशक अरुण झा छलाह, ब्रजेश खनाल हिरो छलाह, एहि फिल्म मे ३ गोट गीत गेबाक लेल हमरा आफर भेटल। २ नेपाली आ १ भोजपुरी।”
बीपीकेएफ द्वारा विराटनगर मे आयोजित ‘कल्चरल नागरि’ मे बीपीकेएफ प्रमुख रूबी जसप्रीत शर्माक संग बीच मे गायक रामा मंडल
जीवनक संघर्ष केँ मोन पाड़ैत रामा मंडल कहैत छथि जे १५ वर्ष धरि जखन प्राइवेट नौकरी करैत रहलहुँ ताहि समय छुट्टी लय केँ विभिन्न ठाम, खास कय काठमान्डू आबर-जात करैत छलहुँ। आमदनी थोड़-बहुत भेटय। नेपाल फिल्म इन्डस्ट्री ताहि समय एतबा धरि सीमित रहय। २०४४-४५ वि.सं. साल मे होटल मे गजल गायन लेल अवसर भेटल। मुगल महल त्रिपुरेश्वर मे अंजन राजभण्डारी सिनियर रहथि, दीपक कार्की गिटारिस्ट केर सिफारिश सँ ओ विराटनगर आबिकय हमरा काठमान्डू चलबाक लेल कहलनि। माय सँ आदेश भेट गेल जेबाक लेल। तखन काठमान्डू शिफ्ट केलहुँ।
अहाँक सर्वाधिक हिट या चर्चित गीत कोन रहल – ताहि पर कहलनि जे ‘चाहना र इच्छाहरू सबै फूल जस्तै ओइली गए’ भुपेन्द्र रायमाझीक गीत आ संगीत मे हमर गायन काफी हिट भेल छल। ताहि समय हम रेडियो नेपाल केर स्वर परीक्षा सेहो उत्तीर्ण कएने रही। मनकामना फिल्म केर २ गीत लेल निर्माता डा. सुबोध पोखरेल बम्बई लऽ गेलाह। बुझ्दैन बुझ्ने यो मनलाई बुझाउन सकिन मैले, तिमी चाँडै आउ न तथा जमजम आमा मनकामना – ई टाइटल गीत हमरे गेबाक अवसर देलनि। पहिल गीत मे साधना सरगम संग डुएट गबौने रहथि। हालांकि बम्बई जा कय रेकर्डिंग करेनाय ओहि समय बड महंग होइक, लेकिन निर्माताक सदाशयता जे पाकेट खर्च मात्रो देलनि त अपन निजी उत्साह-उत्कंठा सँ बम्बई धरि पहुँचि गेलहुँ। साधना सरगम संग गेनाय सेहो एकटा अनुपम सपना पूरा हेबाक जेकाँ लागल। नेपाली फिल्मक चर्चित निर्माता उद्धव पौड्याल केर सूपर हिट फिल्म गोपीकृष्ण मे “कहाँ छौ कहाँ” सूपर हिट गीत गेबाक अवसर भेटल। ई गीत हमरा नेपाली फिल्म जगत मे सब सँ बेसी प्रसिद्धि दियौलक। तेकर बाद भटाभट फिल्म भेटय लागल। तपस्या, सौता, अर्पण, टुहुरो, पराई घर, सैयों फिल्म मे अपन स्वर देने छी। मैथिली, भोजपुरी, थारू अनेकों भाषा मे गेलहुँ। भोजपुरी मे हमर गीत ‘थोड़ा अच्छाई बा, थोड़ा बुराई बा, आ भाभी केँ कहऽ तानी हमर भौजाई बा’ फिल्म कोसी के बेटा खूब हिट भेल छल। मैथिली मे हमर कय गोट सूपर हिट गीत सब आयल अछि, जेना “हम छी मैथिल बाबू मेड इन मिथिला”, “हमरे डाला पनपथिया सँ देवतो-पितर पुजाइ छै”, “मिथिला के सम्मान, पाग आ पगड़ी सँ पहिचान छै”, “मस्ती मे नाचू सब कोइ धूम मचाउ, कतहु भी रहू मिथिला के गुण गाउ” सहित विभिन्न गीत मैथिली मे खूब हिट भेल अछि।
रामा मंडल सम्प्रति रेडियो नेपाल मे २०५५ वि.सं. साल सँ कलाकार कोटा मे नौकरी प्राप्त कयलनि। नेपाल सरकार द्वारा एक गायक लेल ईहो एकटा पैघ सम्मान थिक जे कलाकार केँ विशेष सिफारिश सँ नौकरी दय ओकर कला-यात्रा केँ आगू बढबैत अछि। रामा मंडल तत्कालीन संचार मंत्रीक सलाहकार सैलेश आचार्यक गुण गबैत कहैत छथि जे ई योगदान हुनकहि थिक जे मंत्री जी धरि हमर पैरवी कय केँ काज दियौलनि, एहि तरहें परिवारक भरण-पोषण लेल हमरा बड पैघ आसरा भेटल। अपन जीवनक आइ धरिक यात्रा सँ कतेक सन्तुष्ट छी – एकर जबाब मे सेहो पूर्ण सकारात्मकताक संग गायक मंडल कहलनि जे बहुत बेसी सन्तुष्ट छी, पाय नहियो कमेलहुँ मुदा सोहरत बहुत कमा लेने छी। मरलाक बादो आवाज जियैत रहत, अमर रहब। एहि सँ बेसी कि चाही! “जय संगीत” नारा संग अपन बाकी जीवन व्यतीत कय रहल छी।
निश्चित मिथिलाक एक महान सपूत थिकाह रामा मंडल जे नेपालदेश मे राष्ट्रीय स्तरक कय गोट सम्मान सँ सम्मानित छथि। वर्ष २०१८ मे अन्तर्राष्ट्रीय मैथिली सम्मेलन जनकपुर द्वारा हिनका ‘मिथिला रत्न’ सम्मान सेहो देल गेलनि अछि। मैथिली सेवा समिति विराटनगर आ सैकड़ों संस्था द्वारा विभिन्न उपाधि सँ अलंकृत रामा मंडल केर सफल जीवन सँ बहुत रास अनुकरण योग्य प्रेरणा हम-अहाँ लय सकैत छी।


text:
कोलकाता केर एक अंगरेजी अखबार मे छपल आलेख मे 'बिहारी' कें गरिआओल गेल अछि. ओना व्यंग्य सं शुरू भेल ई आलेख बिहारी समाज कें बेइज्जति क' ध' देने अछि. एहि खबरिक बाद सं कलकतिया बिहारी कें तामस चरम पर छल. जतय-ततय अखबारक प्रति जराओल. ई आलेख घोर गंजन भेल खुशवंत सिंह केर छनि, कहल जा रहल अछि, मुदा कोनो दोसर व्यक्ति द्वारा उपलब्ध कराओल गेल अछि. खैर जे हो अखबार पूर्ण रूपें दोषी अछि एहि तरहक सामग्रीक प्रकाशनक लेल. भारतक सांस्कृतिक राजधानी सं प्रकाशित होमयबला एहि अखबारक जतेक निंदा कयल जाय कम अछि. कलकतिया बिहारी अगुआ लोकनि शनिदिन सक्रियता देखबैत अखबारक प्रति डाहलनि. आ एकरा हिंदी अखबार बेस महत्वक संग छपलक अछि. ओम्हर कोलकाता मे दुर्गापूजा कें ल' अखबार सबहक कार्यालय आ प्रकाशन ४ दिन हेतु बन्न छैक. ओना अगुआ लोकनि पूजा केर बाद जोरगर विरोध केर धमकी देलनि अछि. एहि समूचा मामिला मे मिथिला विकास परिषद् केर सक्रियता सेहो बहुत बेसी देखल गेल अछि. मिविप केर राष्ट्रीय अध्यक्ष अशोक झा एकरा नारी केर अपमान रूप मे देखैत व्यापक विरोध केर बात करैत छथि. हुनका अनुसार समाचार पत्र पूर्ण दोषी अछि आ लोक मे गलत सन्देश पहुँचेबाक प्रयास कयल गेल अछि.
(मिथिमीडिया डेस्क)


text:
ग्रामी पुरस्कार
ग्रामी पुरस्कार या ग्रामीज अमेरिका स्थित नेसनल एकेडमी अफ रिकार्डिङ आर्ट्स एन्ड साइन्सेजद्वारा सङ्गीतक क्षेत्रमे विशेष उपलब्धिसभ हेतु प्रदान कएल जाएवला प्रतिष्ठित पुरस्कार छी । एकरा पहिने ग्रामाफोन पुरस्कारक नाम सँ जानल जाएत छल ।
फरवरी २००९ मे प्रसिद्ध तबला वादक जाकिर हुसैनकें ग्रामी अवार्ड सँ सम्मानित कएल गेल छल । हुनका ई पुरस्कार सर्वश्रेष्ठ समकालीन सङ्गीत एलबमक श्रेणीमे ग्लोबल ड्रमक लेल प्रदान कएल गेल छल ।[१][२]
इतिहास[सम्पादन करी]
सन्दर्भ सामग्रीसभ[सम्पादन करी]
- ↑ "Hollywood Walk of Fame History", Los Angeles Times, अभिगमन तिथि मई २१, २०११।
- ↑ "Hollywood Walk of Fame History", Hollywood Walk of Fame, अभिगमन तिथि मई २१, २०११।


text:
चन्द्रपुर नगरपालिका
मध्य नेपालक रौतहट जिलामे रहल चन्द्रपुर नगरपालिका द्रुततर गतिमे बैढरहल नगर छी । चन्द्रनिगाहपुर बजार रहल ठामक केन्द्र बनाएल गेल अछि ।[१]ई नगरपालिका २०६८ साउन १ सँ लागू होए लेल बनाएल गेल मुदा कार्यन्वयनमे हाल जेठ ४,२०७१ सँ आएल अछि । एकरा नगरपालिका घोषणा करैत बेरमे चन्द्रनिगाहपुर,जुडिबेला,पौराही,सन्तपूर मटिऔन आर डुमरीया मटिऔन गाउँ विकास समितिसभ समावेश कएल गेल अछि । आर्थिक वर्ष २०६८/६९क बजेटमार्फत् मुलुकमे ४१ नयाँ नगरपालिका थपैत कटारी सहो नगरपालिका बनल अछि । महानगरपालिका, उपमहानगरपालिका आर नगरपालिका करि आब मुलुमे कूल १३० भेल अछि तथा गाविसक संख्या ३ हजार ९ सय १५ सँ घैटक ३ हजार ६ सय ३३ भेल अछि ।
जनसङ्ख्या[सम्पादन करी]
चन्द्रनिगाहपुर,जुडिबेला,पौराही,सन्तपूर मटिऔन आर डुमरीया मटिऔन गाविससभ मिलाक चन्द्रपुर नगरपालिका बनाएल गेल अछि । तहिदुवारे बि.स.२०६८ क जनगणना अनुसार ई ठामसभक जनसंख्याक जोएड ७२,०५९ रहल ।[२]
सन्दर्भ सामग्रीसभ[सम्पादन करी]
- ↑ "थप ७२ नयाँ नगरपालिका", अभिगमन तिथि मई १८,२०१४।
- ↑ "नेपाल जनगणना बि.स.२०६८", अभिगमन तिथि नवम्बर २०१२।


text:
हमरा विषय मे
मिथिलाक अतीत गौरवमय रहल अछि । अतीतक गौरवगाथा, वर्तमान समयावधि मे निश्चित दिशा व दशा कें प्राप्त करबाक ललक तथा भविष्य मे संस्कृति आओर मिथिलांचलक स्वाभाविक परम्परा कें मिथिलावासीक समग्र सहयोग सँ शनैः- शनैः वांछित एवं आकांक्षित लक्ष्य प्राप्ति हेतु देशक विभिन्न नगर-उपनगर मे अनेकों मैथिल संगठन अपन उपलब्ध साधन व योग्यतानुरूप कार्यक्रमक माध्यमें कार्यरत् अछि । सम्पूर्ण भारतवर्ष कें ज्ञान, संस्कृति आओर सभ्यता केर जननी रहल अछि मिथिला । भारतवर्षक इतिहास कें जखन शूक्ष्म बिम्ब सँ देखल जाय तखन अनुभव कयल जाइत अछि जे बहुत बेशी समय धरि मुसलमान एवं अंग्रेजक शासन रहल भारतवर्ष मे । एतेक बरख शासन कयला उपरांतहुँ मिथिलाक प्राचीन सांस्कृतिक व सामाजिक पहचान कें रंचमात्रहुँ क्षति नञि पहूँचायल गेल एहि शासक वर्ग द्वारा । पराधीनताक अन्हरगुप्पी मे रहला उपरान्तहुँ मिथिलाक सांस्कृतिक पहचान यथावत् बनल रहल तथा वर्तमान समय आओर आबयवला काल्हि धरि कायम रहत ।
छत्रपति शिवाजी महाराजक पावन भूमि, संत तुकाराम, ज्ञानदेव सदृश श्रेष्ठ संतक ज्ञानधारा सँ आलोड़ित महाराष्ट्रक भूमि पर प्रवासी मैथिल समाज वर्षहुँ सँ जीविकोपार्जन करैत एहिठामक विकास यात्रा मे सतत् श्रेष्ठ योगदान दैत रहिवासीक भूमिका मे स्वयं कें समाहित कयने छथि । परन्तु जखन सतही यथार्थ कें गहन अन्वेषण कयल जाय स्वतः एक प्रकारक कचोट सदिखन चित्त आओर चेतना कें उद्वेलित करैत अछि आ एहि बातक अहसास करबैत अछि जे विगत् 50-60 बरख सँ मैथिल रहिवासीक समक्ष होइत आबि रहल उत्पन्न समस्याक समवेत समाधान व निदान हेतु सर्वमान्य केन्द्रीय संगठनक अभाव मे समन्वित रूप सँ प्रवासी मैथिल समाजक भव्य भविष्यक स्थायी समाधान हेतु गंभीर प्रयास नञि कयल गेल । संगहि एहि बात एवं यथार्थ कें सेहो स्वीकार करबा मे थोड़बोक अतिश्योक्ति नञि जे मुंबई महानगर एवं एहिठामक क्षेत्रीय स्तर पर अनेकों मैथिल स्वयंसेवी संगठन अनवरत् अपन संवैधानिक प्रक्रियाक तहत् निर्धारित कार्यक्रमक माध्यमें यथोचित सेवा कार्य मे संलग्न छथि ।
उपर्युक्त पृष्ठभूमिक आलोक मे महाराष्ट्र/मुंबई स्थित मिथिला-मैथिली केनिहार विभिन्न सामाजिक संगठन अपना संस्थागत अस्तित्व कें यथावत् रखैत तथा प्रवासी मैथिल समाजक सर्वांगीण विकासक लक्ष्य कें प्राथमिकता दैत प्रबुद्ध आ सामाजिक जीवन मे सेवाभाव सँ समर्पित विशिष्ट व वरिष्ठ श्रेष्ठगणक मार्गनिर्देशन मे दिनांक 10.01.2016 यथा रविदिन नवी मुंबई नेरूल स्थित "राजेंद्र भवन" मे सर्वमान्य संगठन कें अस्तित्व मे अनबाक बीज वपण भेल, तदर्थ समवेत निर्णय व चिंतनक फलस्वरूप "मैथिल समन्वय समिति" केर गठन करबाक सहमति सर्वसम्मति सँ उल्लासपूर्ण वातावरण मे करतल ध्वनि सँ प्रस्तावित कयल गेल । मिथिलांचल मे एक प्रसिद्ध कहावत प्रचलित अछि - "दसक लाठी एकक बोझ" वस्तुतः तखनहिं वास्तविक रूप मे चरितार्थ भऽ सकैत अछि जखन सम्पूर्ण प्रवासी मैथिल समाज सर्वमान्य संगठनक छत्रछाया (Umbrella Organization) मे समग्रतापूर्वक एकत्रित भऽ माँ मैथिली एवं मिथिलाक महान संस्कृति कें पुर्नस्थापित करबाक निमित्त संगठित हेबाक संकल्प सँ संकल्पित भऽ सर्वश्रेष्ठ योगदान देबाक निमित्त आगू बढ़ैथ ।
मैथिल समाजक लेल प्रसन्नता व आह्लादक विषय अछि जे सर्वमान्य संगठनक रूप मे "मैथिल समन्वय समिति" अपन आकार धारण करितहिं तथा समाज कें एकजुटताक बंधन मे आबद्ध करैत सामाजिक कार्ययोजनाक संग प्रखरता सँ तथा आम सहमतिक माध्यमें लेल गेल निर्णय कें सतही स्तर पर नियोजित करबाक हेतु कार्यरत् भऽ चुकल अछि ।
"मैथिल समन्वय समिति" अपन विशालता कें प्राप्त करय एहि लेल महाराष्ट्र/मुंबईक अतिरिक्त देशक विभिन्न नगर-उपनगर व गाम-घरक माइट-पाइन पर रहनिहार मैथिल समाज कें एकताक आवरण मे एकबद्ध करबाक वांछित लक्ष्य प्राप्ति हेतु सेतु-बंधनक कार्य अनिवार्यरूपेण संचालित करब, सबहक पावन कर्तव्यक संग-संग दायित्व सेहो बनैत अछि । सामाजिक जीवनक महान परम्परा कें धारण करैत "मैथिल समन्वय समिति"क माध्यम सँ सेवा कार्य हेतु बड्ड पैघ मंच प्राप्त भेलैक अछि मैथिल समाज कें । मैथिल समाज सभ प्रकारेण सर्वगुण व विद्या-विभूति सँ सजल सम्पन्न समाज छथि । सामाजिक जीवन कें मर्यादित भंगिमा मे धारण करैत पूर्वज प्रदत्त अनेकानेक श्रेष्ठ संस्कार कें सभतरि प्रसारित करबाक आधार प्रदान करत "मैथिल समन्वय समिति ।" राष्ट्रीय स्तर पर मैथिलजन कें एकताक सूत्र मे आबद्ध करबेबाक हेतु "मैथिल समन्वय समिति" कें व्यापक जनसमर्थन प्रदान करैत शक्ति सँ सम्पन्न करबाक कार्य अविलम्ब प्रारंभ हो; निश्चित रूप सँ सफलता प्राप्त हयत एहि मे रंचमात्रहुँ संदेहक संभावना नञि ।
आऊ; सभ क्यो एकजुट भऽ एकताक बलें "मैथिल समन्वय समिति" कें सर्वभारतीय मैथिल संगठनक रूप मे स्थापित करबाक दृढ़ प्रण ली जाहि सँ सभ क्षेत्रक मिथिलावासीक समायोजन सँ नवजात संगठन सतत् सेवाक संकल्प धारण करैत संकल्पित होइत प्रगति तथा सुगतिक मार्ग प्रशस्त कऽ सकय ।


text:
शटल सेवा शुरू करय के विचार
पूर्व-मध्य रेलवे समस्तीपुर-दरभंगा... समस्तीपुर-खगड़िया... समस्तीपुर-बरौनी आओर समस्तीपुर-मुजफ्फरपुर के बीच शटल ट्रेन सेवा शुरू करय के विचार करि रहल अछि. एकरा लेल समस्तीपुर मंडल के अधिकारी रूपरेखा तैयार करि रहल छथिन्ह. विस्तृत रिपोर्ट तैयार भेलाह के बाद ओकरा मुख्यालय भेजल जाएत. ओना ई सेवा शुरू करय केर लेल कम सं कम आठ टा इंजिन आओर 40 टा डिब्बा के जरूरत पड़त. अखन लोक सभ के आबय जाए मे बड़ दिक्कत के सामना करय पड़य छन्हि. स्टेशन पर चारि-चारि...पांच-पांच घंटा बैसल रहुं ट्रेनक कोनो था-पता नहिं रहैत अछि. कई बेर त लगैत अछि जे पायरे-पायरे गेल रहितहुं तं ट्रेन सं पहिने पहुंचि गेल रहितहुं. खैर देखिऔ कि होएत अछि.
Subscribe to: Post Comments (Atom)


text:
करिम बेन्जेमा
करिम मोस्तफा बेन्जेमा (अरबी: ﻛﺮﻳﻢ ﺑﻨﺰﻳﻤﺎ; जन्म १९ दिसम्बर १९८७) फ्रान्सेली पेशेवर फुटबलर छी जे स्पेनी क्लब रियल म्याड्रिड आ फ्रान्स राष्ट्रिय फुटबल टिमक लेल स्ट्राइकरक रूपमे खेलैत अछि । खतरनाक युरोपेली स्ट्राइकरक रूपमे जानल जाइवला बेन्जेमाके डी क्षेत्रभितर प्रभावशाली फिनिसर मानल जाइत अछि । फ्रान्सक ल्योन शहरमे जन्मल बेन्जेमा स्थानीय क्लब ब्रोन टेर्राइल्लनसँ खेल जीवनक सुरूवात केनए छल । सन् १९९६ मे शहरक पैग क्लब ओलम्पिके ल्योन्नाइससँ जुडल बेन्जेमा ओहि क्लबक युवा एकेडेमीसँ आगा बढल । सटिक पास निकालैमे आ बलके गोलपोस्टक जाली छुबाबैमे बेन्जेमा माहिर अछि ।
प्रारम्भिक जीवन[सम्पादन करी]
खेल जीवन[सम्पादन करी]
सन्दर्भ सामग्री[सम्पादन करी]
- ↑ "UEFA Champions League 2008/2009", uefa.com, अभिगमन तिथि २९ जून २०१२।
- ↑ "Real Madrid C.F. – Karim Benzema", Real Madrid, अभिगमन तिथि १४ मार्च २०१२।